Shame and Scandal

"Shame and Scandal" on populaarne laul, mille originaalesitajaks oli kalüpsolaulja trinidadlane Sir Lancelot (õieti Lancelot Victor Edward Pinard). Laul kuulub kalüpso-, reggae ja ka ska-muusika klassikasse.

Lugu kirjutati RKO toodetud Jacques Tourneur' õudusfilmi "I Walked with a Zombie" (1943) tarbeks ning kandis pealkirja "Fort Holland Calypso Song". Loo autorid on Lancelot Pinard ja filmi stsenarist Ardel Wray. Laulu tekstis kõlab fraas "Shame and sorrow for the family". Algne versioon räägib naisest, kes teeb "seda" oma vennaga ja kellest saab zombi.

Millalgi ajavahemikul 1943–1946 (täpne aeg teadmata) andis Sir Lancelot loo välja ka heliplaadil koos Gerard Clarki Caribbean Serenadersiga. Lugu erines tunduvalt filmis kasutatust ja kandis pealkirja "Scandal In The Family".

1956. aastal andis loo välja USA folkartist Odetta Holmes (Gordon) LP-l "Sings Ballads And Blues", pealkirjaks esmakordselt "Shame And Scandal".

1962. aastal salvestas loo Trinidadi kalüpsolaulja Lord Melody (õieti Fitzroy Alexander). Lugu kandis pealkirja "Wau Wau", aga see versioon on enamasti tuntud pealkirja "Shame And Scandal In The Family" all. Sellest ajast saati võib laulu autoritena kohata nimesid Pinard/Alexander (ja nende nimede variatsioone). Selle versiooni refrään on küll sama mis Sir Lancelotil, aga laulu tekst räägib nüüd juba pojast, kes ei saa abielluda, kuna isa teatab talle, et see tüdruk, kellega ta abielluda soovib, on tema õde.

1964. aastal The Kingston Trio kontsertalbumil "Back In Town", pealkirjaks "Ah, Woe, Ah, Me". 1964. aastal andis loo oma stuudioplaadil välja veel Shawn Elliott ("Shame And Scandal In The Family"). Selle laulu autoriteks aga ei ole märgitud ei Pinard ega Alexander, vaid hoopiski tundmatud ja ilmselt väljamõeldud nimed Huon Donaldson ja Slim Henry Brown. Neid nimesid kohtab autorinimedena veel ka väga paljude hilisemate versioonide puhul.

Samuti 1964. aastal ilmus laulust ka The Blues Bustersi versioon ("Shame And Scandal"). 1965. aastal avaldasid laulu reggae-muusik Peter Tosh koos The Wailersiga ning briti koomik Lance Percival.

1965. aastal tegi ansambel Cocktail Trio loost hollandikeelse versiooni ("Groot Schandaal In De Familie") ja Sacha Distel prantsuskeelse ("Scandale dans la famille"). Prantsuskeelsete sõnade autor on Maurice Teze ning seda on hiljem esitanud veel Les Surfs, Dalida, La Compagnie Créole, Bernard Menez ja André Verchuren.

1969. aastal esitas koos Odettaga oma sõus seda lugu Johnny Cash.

1972. aastal avaldas loo austraallane Johnny Chester koos ansambliga Jigsaw ning see esitus jõudis seal maal muusikaedetabelites esikohale.

Hiljem on loo salvestanud veel Clint Eastwood & General Saint (1982), Freddie McGregor (1994, Africando (2000, tšatša pealkirjaga "Scandalo"), R.L. Burnside (2002, humoristlik jutt pealkirjaga "He Ain't Your Daddy" avaldatud CD-l "Burnside On Burnside, sisu kattub Lord Melody laulu sisuga), David Lindley & Wally Ingram (2003), Relator (2003) ja Madness (2005, ska-pop, selle versiooni puhul kasutatakse enamasti kirjapilti "Shame & Scandal").

Eestikeelse teksti kirjutas laulule Heldur Karmo ja selle aluseks on Lord Melody esitatud versiooni laulutekst. Loo esitajaks on ansambel Rock Hotel. Laul on ka eesti keeles tuntud kahe pealkirja all, "Häbi ja skandaal" ning "Skandaal perekonnas".


¡Adiós Amigos!

"¡Adiós Amigos!" (1995) on ansambli Ramones neljateistkümnes ja viimane stuudioalbum.

Plaadiümbrise kujundas Kalev Mark Kostabi.


¡Alabadle!

"¡Alabadle!" on Marcos Witti üheksas album (1994).

Materjal salvestati avalikul esinemisel Méxicos 5. augustil 1994.


Alarma

"¡Alarma!", ansambli Daniel Amos album (1981) Alarma!, Mehhiko ajakiri "Alarma!", ansambli 666 singel Alarma!!!, Hispaania ansambel


Trinidadi ja Tobago peaminister

Trinidadi ja Tobago peaminister (inglise keeles Prime Minister of Trinidad and Tobago) on Trinidadi ja Tobago valitsusjuht.

Peaministri ametikoht loodi 1950. aastal, mil Trinidad ja Tobago sai Suurbritannia kolooniana laiendatud omavalitsuse. Saarte esimeseks peaministriks sai Albert Gomes. Kui 1958. aastal moodustati Lääne-India Föderatsioon, säilitas Trinidad ja Tobago selle koosseisus ka kohaliku valitsuskabineti eesotsas peaministriga. Pärast Föderatsiooni lagunemist võttis Trinidad ja Tobago kursi iseseisvusele, mis kuulutati välja 31. augustil 1962. Iseseisva Trinidadi ja Tobago esimeseks peaministriks sai Eric Williams, kes pidas seda ametit oma surmani 1981. aastal. Alates vabariigi väljakuulutamisest 1976. aastal on valitsusjuhi täielik ametinimetus Trinidadi ja Tobago Vabariigi peaminister.

Vastavalt 1976. aasta põhiseadusele on Trinidad ja Tobago parlamentaarne vabariik, mis tähendab, et reaalselt kuulub igapäevane täidesaatev võim peaministrile ja tema juhitud valitsuskabinetile. Peaministrikandidaadi esitab parlamendile kinnitamiseks president, olles kohustatud kandidaadiks nimetama parlamendis suurima toetusega erakonna esimehe.

Aastatel 2010–2015 oli esimese naispeaministrina ametis Kamla Persad-Bissessar. Alates 2015. aastast on peaminister Keith Rowley.


Loodenina kaitseala

Loodenina kaitseala on kaitseala Saare maakonnas Saaremaa vallas (kuni 2014. aastani Kaarma vallas). Kaitseala pindala on 170 ha.

Kaitseala on moodustatud 1965. aastal, et kaitsta veelindude, eriti luikede rändepeatuskohta.


Trinidadi ja Tobago valitsusjuhtide loend

Trinidadi ja Tobago valitsusjuhtide loend esitab Trinidadi ja Tobago peaministrite nimekirja alates selle ametikoha loomisest 1950. aastal.

Erakonnad

LIRP – Lääne-India Rahvuslik Partei RRL – Rahva Rahvusliikumine TRL – Taastamise Rahvusliit ÜRK – Ühinenud Rahvuskongress


Angasilla mägi

Angasilla mägi asub Rapla maakonnas Märjamaa vallas.

Mägi võeti 1981. aastal kaitse alla (Angasilla mäe kaitseala; pindala 20 ha).


Tihu looduskaitseala

Tihu looduskaitseala on looduskaitseala Hiiu maakonnas. Kaitseala pindala on 1406,9 ha.

Kaitsealal asub Õngu soo ehk Tihu soo ning sinna jäävad Tihu järved.

Kaitseala ajalugu ulatub 1962. aastasse, mil Tihu järv võeti kaitse alla ornitoloogilise keelualana. Vahepeal kaitsti ala Tihu maastikukaitsealana.


Tikste maastikukaitseala

Tikste maastikukaitseala on maastikukaitseala Valga maakonnas Tõrva linnas. Kaitseala pindala on 38 ha.

Kaitseala ajalugu ulatub aastasse 1964, kui kaitse alla võeti Tikste ürgorg ja Tikste järv.


Tilga maastikukaitseala

Tilga maastikukaitseala on maastikukaitseala Hiiu maakonnas. Kaitseala pindala on 40 ha.

Kaitseala on moodustatud 1998. aastal, et kaitsta männikut ja männikus kasvavaid kaitsealuseid taimeliike.


Trinidadi ja Tobago põhiseadus

1962. aasta põhiseadus – riigi esimene põhiseadus, mis kehtis 1976. aastani; 1976. aasta põhiseadus – riigi teine ja tänaseni kehtiv põhiseadus, mis pani aluse vabariiklikule riigikorrale.


Como (Colorado)

Como on asula Ameerika Ühendriikides Colorado osariigis Parki maakonnas. Como on ajalooline raudteeasula.

Usutavasti andsid asulale nime seal töötavad kaevurid Itaalia linna Como järgi. Linnas asub palju ajaloolisi hooneid ning linn sarnaneb kummituslinnaga, aga elanikkond on siiski umbes 20.

Como asub 9813 jala (2991 meetri) kõrgusel üle merepinna.


Tilleoru maastikukaitseala

Tilleoru maastikukaitseala on maastikukaitseala Põlva maakonnas Ahja jõe ülemjooksu ürgorus. Kaitseala pindala on 145,8 ha

Kaitseala on moodustatud 1957, et kaitsta Tilleorgu ja sealset jõeluhta, maastikukaitseala staatuses alates 2014.


Tepripalu kaitseala

Tepripalu kaitseala on kaitseala Tartu maakonnas Nõo vallas. Kaitseala pindala on 8 ha.

Kaitseala on moodustatud 1964. aastal, et kaitsta võsu-liivsibula (Jovibarba globifera; II kategooria liik) looduslikku kasvukohta ehk Tepripalu männikut. Männiku moodustavad ebaühtlase täiusega 50–65-aastased männid.


Teringi maastikukaitseala

Teringi maastikukaitseala on maastikukaitseala Sakala kõrgustiku lõunaosas, Viljandi maakonnas Mulgi vallas Lilli külas.


RKO Pictures

RKO (Radio-Keith-Orpheum) Pictures on USA filmitootmise ja -levitamise ettevõte. Kui RKO Radio Pictures Inc. kuulus ta Hollywoodi kuldajastul viie suurima filmitootja hulka. Filmistuudio moodustati 1928. aasta oktoobris, kui Radio Corporation of America (RCA) ostis Keith-Albee-Orpheum (KAO) kinoketi ja Joseph P. Kennedy Film Booking Offices of America (FBO) filmistuudio.

Filmistuudio tuntuimad filmid olid "King Kong" ja "Citizen Kane" ("Kodanik Kane").

Esialgne filmistuudio RKO Pictures lõpetas filmitootmise 1957 ja saadeti laiali kaks aastat hiljem. 1981. aastal ringhäälinguettevõte RKO General, kes oli ettevõte õiguste pärija alustas taas filmitootmist tütarettevõttes RKO Pictures Inc. 1989. aastal müüdi äri koos mõnede muu allesjäänud vara, kaubamärkide õiguse ja paljude RKO klassikaliste filmide uuestitootmise õigustega uutele omanikele ning tänapäeval on tegu väikese sõltumatu ettevõttega RKO Pictures LLC.


Sarve maastikukaitseala

Sarve maastikukaitseala on maastikukaitseala Hiiu maakonnas Hiiumaa vallas. Kaitseala pindala on 679 ha.

Kaitseala on moodustatud 1973. aastal, et kaitsta haruldasi ja teadusliku väärtusega geoloogilisi objekte (Limneamere rannavallid) ning nendega seotud looduslikke ja poollooduslikke kooslusi.


Tudusoo looduskaitseala

Tudusoo looduskaitseala on looduskaitseala Lääne-Viru maakonnas Vinni vallas. Kaitseala pindala on 4723,6 ha.

Kaitseala ajalugu ulatub aastasse 1976, mil loodi pruunkarude reservaat. 1978 läksid ühise kaitse alla Tudu-Järvesoo ja Luusaare sookaitseala. Aastal 1997 moodustati Tudusoo maastikukaitseala, mis hiljem organiseeriti looduskaitsealaks.


Rock Hotel (kogumik)

"Rock Hotel" on ansambli Rock Hotel kolmest CD-plaadist koosnev kogumikalbum. Albumi andis 2008. aastal välja firma Elwood Muusik.


Initsiaator

Initsiaator on mingi protsessi, tegevuse, sündmuse jm algataja. Ebastabiilse süsteemi keemilise plahvatuse vallandab mingi energia impulss, kas leek, säde, temperatuuri tõus, mehaaniline löök jmt. Keemiliste ahelreaktsioonide käivitamiseks kasutatakse radikaalinitsiaatoreid või katalüsaatoreid. Päikesevalgus käivitab roheliste taimede fotosünteesi reaktsioonid, olles seejuures energiaallikaks. Tuumapommis olev tuumakütuse hulk peab ületama ahelreaktsiooni tekitamiseks vajaliku kriitilise massi, et piisavalt palju tuumalõhustumisel tekkivaid neutroneid algataks uue tuumalõhustumise reaktsiooni.


Rumbi looduskaitseala

Rumbi looduskaitseala on looduskaitseala Järva maakonnas Türi vallas. Kaitseala pindala on 71,6 ha.

Kaitseala moodustati 2001. aastal, kui kaitse alla võeti must-toonekure püsielupaik ja ürgmetsailmeline puistu.


Siegfried Taubert

Siegfried Louis Emanuel Taubert (11. detsember 1880 – 13. veebruar 1946) oli Saksamaal Kolmanda Reichi ajal Wewlsburgi kindluseülem ja Haus Wewelburgi SS-Kooli ameti ülem, SS-Obergruppenführer, Waffen-SS kindral ja politsei kindralleitnant.


Sirtsi looduskaitseala

Sirtsi looduskaitseala on looduskaitseala Ida-Viru ja Lääne-Viru maakonna piiril. Kaitseala koosneb 6-st lahustükist, mille kogupindala on 4558 ha.

Kaitseala ajalugu ulatub aastasse 1967, kui moodustati pruunkarude reservaat. Aastal 1981 võeti kaitse alla Sirtsi soo (Sirtsi sookaitseala). Praegused piirid ja staatus aastast 2001.


Sookuninga looduskaitseala

Sookuninga looduskaitseala on looduskaitseala Pärnu maakonnas Saarde vallas. Kaitseala pindala on 5868,6 ha.

Kaitseala ajalugu ulatub aastasse 1964, kui kaitse alla võeti kaks Jäärja metskonna kvartalit (123 ja 140) ehk Rongu mets. Aastal 1991 moodustati Rongu, Kodaja ja Ruunasoo sookaitseala, mille baasil 1991 moodustati Sookuninga looduskaitseala.


Suigu looduskaitseala

Suigu looduskaitseala on looduskaitseala Lääne-Viru maakonnas Vinni vallas. Kaitseala koosneb kahest lahustükist, mille kogupindala on 82 ha.

Kaitseala ajalugu ulatub aastasse 1976, kui sealse ürgmetsa kaitseks moodustati reservaat. Praegused piirid ja staatus aastast 1999.


Taarikõnnu looduskaitseala

Taarikõnnu looduskaitseala on looduskaitseala Pärnu ja Rapla maakonnas. Kaitseala pindala on 2816,3 ha.

Kaitseala moodustati 2001. aastal, kui kaitse alla võeti mitmekesine soomaastik ja kaitsealused liigid.

Looduskaitsealale jäävad Taarikõnnu (Põrguraba), Laianiidu ja Lõo (Aruniidu) raba. Laukarohke Taarikõnnu raba moodustab kaitseala südame. Kaitsealustest liikidest on alal esindatud kaljukotkas, must-toonekurg, metsis, teder, laanepüü ja öösorr.


Santos

Santos on linn Brasiilias São Paulo osariigis. Asub Atlandi ookeani rannikul umbes 80 km kaugusel São Paulost.

Linn asutati 1543. aastal.

Santose sadam on kaubakäibelt Ladina-Ameerika suurim sadam.

Santoses asub Eesti aukonsulaat. Aukonsul on Flemming Patrick Rickfors.

Linnas tegutseb jalgpalliklubi FC Santos.


Tahkuna looduskaitseala

Tahkuna looduskaitseala on looduskaitseala Hiiu maakonnas Hiiumaa valla põhjaosas. Kaitseala pindala on 1878,6 hektarit . Kaitsealal asub Hiiumaa ainus loodusreservaat. Kaitseala territoorium paikneb Tareste, Kauste, Kodeste, Lehtma, Meelste ja Tahkuna külas.

Tahkuna looduskaitseala eesmärk on inimmõjuta või vähese inimmõjuga põlismetsade, soode ja kinnikasvavate järvede kaitse, luidete ja luitemetsade säilitamine ning kaitsealuste liikide ja nende elupaikade kaitse. Kaitsealalt on tuvastatud 16 kaitsealust linnuliiki, 21 kaitsealust soontaime liiki ja üks kaitsealune samblaliik (roheline hiidkupar).


Tammiku looduskaitseala

Tammiku looduskaitseala oli looduskaitseala Harju ja Rapla maakonnas. Kaitseala koosnes kahest lahustükist, mille kogupindala oli 379 ha.

Kaitseala moodustati 1991. aastal, kui kaitse alla võeti neli allikasood, kus kasvab mitmeid haruldasi ja kaitsealuseid liike.

Kaitseala kaotati 2014. aastal seoses Nabala-Tuhala looduskaitseala moodustamisega.


Tillniidu looduskaitseala

Tillniidu looduskaitseala on looduskaitseala Rapla maakonnas Kehtna vallas. Kaitseala pindala on 37,9 ha.

Kaitseala moodustati 2001. aastal, kui kaitse alla võeti ürgmetsailmeline puistu ja seal pesitsev must-toonekurg.


Goiânia

Goiânia on linn Brasiilias, Goiási osariigi pealinn. Asub riigi keskosas, 200 km kaugusel riigi pealinnast Brasíliast.

Goiânia on plaanilinn, mille rajamist alustati 24. oktoobril 1933.

1987 toimus linnas radioaktiivse aine leke, nn Goiânia õnnetus.


Veski looduskaitseala

Veski looduskaitseala on looduskaitseala Põlva maakonnas Kanepi vallas. Kaitseala pindala on 63 ha.

Kaitseala moodustati 2001. aastal, kui kaitse alla võeti must-toonekure püsielupaik.


Kasti maastikukaitseala

Kasti maastikukaitseala on maastikukaitseala Saare maakonnas Saaremaa vallas. Kaitseala pindala on koos vee- ja maismaaosaga u 193 ha.

Kaitseala on moodustatud 2000. aastal, et kaitsta Lõuna-Saaremaa pärandkultuurmaastikku, rannaniite ja haruldasi taimeliike.


Kaugatoma-Lõu maastikukaitseala

Kaugatoma-Lõu maastikukaitseala (varem Kaugatoma-Lõo maastikukaitseala) on maastikukaitseala Saare maakonnas Saaremaa vallas. Kaitseala pindala on 589 ha. Selle eesmärk on kaitsta Kaugatoma panka ja Lõo loopealset.

Kaitseala ajalugu ulatub 1973. aastasse, kui kaitse alla võeti Kaugatoma pank. Maastikukaitsealaks sai aastal 2000. Algse maastikukaitseala pindala oli 502 ha. 2017. aastal maastikukaitseala suurendati, peamiselt sellega piirneva Kaugatoma-Lõu hoiuala arvelt.


Kirikumäe maastikukaitseala

Kirikumäe maastikukaitseala on maastikukaitseala Võru maakonnas Võru vallas. Kaitseala pindala on 367 ha.

Kaitseala on moodustatud 1970. aastal, et kaitsta Kirikumäe järve, Järvesuu raba ja reljeefset maastikku.

Kaitsealal asub RMK hallatav Kirikumäe matkarada.


Kivinõmme maastikukaitseala

Kivinõmme maastikukaitseala on maastikukaitseala Ida-Viru maakonnas Alutaguse vallas. Kaitseala koosneb kolmest lahustükist, mille kogupindala on 310 ha.

Kaitseala on moodustatud 1987. aastal, et kaitsta sealset mõhnastikku, järvi, taimekooslusi (kaitsealustest liikidest lääne-mõõkrohi), metsise elupaika.


Kolga lahe maastikukaitseala

Kolga lahe maastikukaitseala on maastikukaitseala Harju maakonnas Kuusalu vallas. Kaitseala pindala on 1924 ha ja sellest 267 ha on maismaaosa.

Kaitseala on moodustatud 1990. aastal, et kaitsta Põhja-Eesti väikesaartele iseloomulikke maastikke ja kooslusi. Kaitstav territoorium hõlmab 15 saart ja laidu, millest suurimad on Pedassaar, Rammu, Koipsi, Umblu ja Allu saar.


Kostivere maastikukaitseala

Kostivere maastikukaitseala on maastikukaitseala Harju maakonnas Jõelähtme vallas. Kaitseala pindala on 97 ha.

Kaitseala on moodustatud 1957. aastal, et kaitsta karstivormide poolest rikast maastikku.. Tänapäevane maastikukaitseala moodustati aastal 1999.

Kaitseala maastik on Põhja-Eesti lavamaale tüüpiline hajaasustusega paetasandik, millel asub Kostivere karstiala. Pikaajalise inimtegevuse mõjul on sinna kujunenud alvarid. Kaitsealustest liikidest kasvavad seal Alpi nurmikas (Poa alpina) ja aasnelk (Dianthus superbus).


Käina lahe – Kassari maastikukaitseala

Käina lahe – Kassari maastikukaitseala on maastikukaitseala Hiiu maakonnas Hiiumaa vallas. Kaitseala pindala on 5652 ha, millest 3189 ha on maismaaosa.


Kübassaare maastikukaitseala

Kübassaare maastikukaitseala on maastikukaitseala Saare maakonnas Saaremaa vallas. Kaitseala pindala on u 50,8 ha.

Kaitseala on moodustatud 1973. aastal kaitse alla võetud Kübassaare laialehise metsa alusel.


Letipea maastikukaitseala

Letipea maastikukaitseala on maastikukaitseala Lääne-Viru maakonnas Viru-Nigula vallas. Kaitseala pindala on 601 ha.

Kaitseala on moodustatud, et kaitsta seal pesitsevaid ja sealt läbi rändavaid linde, kooslusi ja maastikke.

Kaitseala loodi 30. jaanuaril 1992 Marek Vahula ettepanekul ja kolme ööpäevaga ning linnukaitsealana ja seda Kunda sadama nn Letipea variandi sinnaehitamise vastu.


Raadio 3

Raadio 3 ( praegune Retro FM) oli Sky Media raadiogruppi kuuluv Eesti kommertsraadiojaam, mis Raadio 3 nime all läks esimest korda eetrisse 16. mail 2005. Raadio 3 asus tööle senise Super FM European Hit Radio lainepikkusel.

Saatekava oli Eesti oludele ja kohaliku publiku maitsele kohandatud versioon AC- (Adult Contemporary) formaadist, mis kujunes välja 1970. aastate lõpus USAs. Oma sihtrühmana määratles jaam 30–50-aastasi aktiivseid eesti keelt kõnelevaid raadiokuulajaid.

Raadiojaamal on umbes 190 000 kuulajat (2020).

2013. aastast kannab raadiojaam nime Retro FM'''. Jaam on keskendunud 1980. ja 1990. aastate populaarsematele poplugudele. Igal tööpäeval kella 6–10 läheb eetrisse hommikuprogramm "Retro Hommik", mida juhivad 2016. aasta meesraadiohääleks nimetatud Rauno Märks ja 2021. aastast ka naissaatejuht Maris Kõrvits. Külalisena lööb kaasa melomaan Olav Osolin, kes tööpäeviti kell 8.40 tutvustab läbi päevaloo rubriigi muusikaajaloo sündmusi ja Vladas Radvilavičius, kes kell 9.05 algavas rubriigis teeb "Netivalvur Vladasena" ülevaate kõige kuumemast interneti teemast. Nädalavahetuseti on saatekavas erimuusika saated.


Luidja maastikukaitseala

Luidja maastikukaitseala on maastikukaitseala Hiiu maakonnas Kõrgessaare vallas. Kaitseala pindala on 68 ha.

Kaitseala on moodustatud 1962. aastal, et kaitsta aastatel 1904–1908 Karl Ahrensi (Karl Friedrich Wilhelm Ahrens) juhtimisel istutatud liivaluidetel kasvavat sanglepapuistut.

Puistut tuntakse ka Luidja lepiku nime all.


Ontika maastikukaitseala

Ontika maastikukaitseala on maastikukaitseala Ida-Viru maakonnas Toila vallas. Kaitseala pindala on 1212 ha.

Kaitseala ajalugu ulatub 1939. aastasse, kui kaitse alla võeti Saka-Ontika paekallas ja sealne mets. Kaitseala praegused piirid ja staatus on aastast 1996.


Oru pargi maastikukaitseala

Oru pargi maastikukaitseala on maastikukaitseala Ida-Viru maakonnas Toila vallas. Kaitseala pindala on 75 ha.

Kaitseala ajalugu ulatub aastasse 1936, kui Oru pargi kaitsmiseks kehtestati teatud piirangud. Praegused piirid ja staatus aastast 1997.


Pangodi maastikukaitseala

Pangodi maastikukaitseala on maastikukaitseala Tartu maakonnas Kambja vallas. Kaitseala pindala on 383 ha.

Kaitseala on moodustatud 1964. aastal, et kaitsta sealseid järvi (nt Pangodi järv, Suur Kodijärv ja Väike Kodijärv), neid ümbritsevat mõhnastikku ja Kodijärve parki.


Vaivara maastikukaitseala

Vaivara maastikukaitseala on maastikukaitseala Ida-Viru maakonnas Narva-Jõesuu linnas. Kaitseala koosneb kolmest lahustükist, millest kaks asub Sinimäel ja üks asub Mustanina külas ning mille kogupindala on 79 ha.

Kaitseala ajalugu ulatub aastasse 1959, kui Vaivara Sinimäed võeti kaitse alla. Maastikukaitseala staatuse sai piirkond aastal 1998.


Uue-Võidu maastikukaitseala

Uue-Võidu maastikukaitseala on maastikukaitseala Viljandi maakonnas Viljandi vallas Karula, Aindu ja Peetrimõisa külas. Kaitseala pindala on 51,7 ha, millest maismaa pindala on 29,6 ha ja veeosa pindala 22,1 ha.

Kaitseala on moodustatud 1964. aastal, et kaitsta Karula järve, Karula (Uue-Võidu) mõisa parki ja neid ümbritsevat maastikku.


Smolnitsa maastikukaitseala

Smolnitsa maastikukaitseala on maastikukaitseala Ida-Viru maakonnas Alutaguse vallas. Kaitseala pindala on 239 ha.

Kaitseala on moodustatud 1967. aastal, et kaitsta Smolnitsa luitestikku. Praegused piirid ja staatust aastast 1996.


Sepaste maastikukaitseala

Sepaste maastikukaitseala on maastikukaitseala Hiiu maakonnas. Kaitseala pindala on 36,7 ha.

Kaitseala on moodustatud 1998. aastal, et kaitsta sealset 100-aastast tammikut; alal kasvab ka mets-õunapuu ja künnapuu (III kategooria liigid).


Rutu maastikukaitseala

Rutu maastikukaitseala on maastikukaitseala Viljandi maakonnas Mulgi vallas. Kaitseala pindala on 328,4 ha.

Kaitseala moodustati 21. augustil 1990, et kaitsta Rutu mäge (eriti kaevandajate eest, sest mäed koosnevad peamiselt kruusast).


Rava maastikukaitseala

Rava maastikukaitseala on maastikukaitseala Järva maakonnas Järva vallas. Kaitseala pindala on 16 ha.

Kaitseala ajalugu ulatub aastasse 1936, kui osaliselt võeti kaitse alla Rava tammik. Tammiku maa-ala oli riik tasuta andnud Ambla vallavalitsuse omanduseks 30. aprillil 1933. Vallavalitsus müüs metsa maha ja see langetati 1935. aasta kevadel, säilisid umbes 50 tamme endises mõisapargis. 30. aprillil 1935 sõlmis vallavalitsus lepingu ka nende langetamiseks firmaga Liebecki Pabstel & Ko., saades 150 krooni. Selle vältimiseks võeti tammed esimese looduskaitseobjektina Eestis looduskaitse alla ja vallavalitsus pidi saadud raha tagasi maksma. Kaitseala praegused piirid ja staatus kehtestati aastal 2000.


Rakvere tammiku maastikukaitseala

Rakvere tammiku maastikukaitseala on maastikukaitseala Lääne-Viru maakonnas Rakvere linna edelaosas. Kaitseala pindala on 23 ha.

Vabariigi Valitsuse otsusega 27. jaanuarist 1939 (RT 1939, 9, 65) võeti looduskaitse alla ja kanti looduskaitse registrisse Rakvere Tammik terves ulatuses ühes osaga vana palvemaja taga, pindalaga 19,17 ha. Omanik Rakvere linna omavalitsus. Kaitseulatus: Rakvere Tammikus on keelatud igakujuline jahipidamine, linnupesade lõhkumine, uute kraavide kaevamine ja elavate puude raiumine. Maaomanikul on õigus raiuda toorest võsa ja kuivanud puid pargi korraldamise eesmärgiga.

Maastikukaitseala moodustati 1999. aastal.


Peeter Suure merekindluse peapositsioon

Peeter Suure merekindluse peapositsioon ehk keskpositsioon oli osa Tallinna ja Porkkala ümbrusse ning nendevahelistele saartele aastatel 1912–1918 ehitatud Peterburi merekaitse Peeter Suure merekindluse ehitistest. Peapositsioon on 'Peeter Suure merekindlus' kitsamas tähenduses. Laiemas tähenduses 'Peeter Suure merekindlus' on kõik peapositsioonist lääne poole rajatud hilisemad positsioonid.


Kiigumõisa Külmaallikad

Kiigumõisa Külmaallikad on kaitsealused allikad Järva maakonnas Paide linnas. Allikad jäävad Kiigumõisa maastikukaitsealale, varem kaitsti allikaid Kiigumõisa allikate kaitseala piires.

Allikad moodustavad 0,5 km läbimõõduga alal 4 allikarühma. Allikatest alguse saavad ojad suubuvad Jägala jõkke.


Svend Grundtvig

Svend Hersleb Grundtvig (9. september 1824 Kopenhaagen – 14. juuli 1883 Frederiksberg) oli taani kirjandusajaloolane ja etnograaf. Ta oli üks esimesi Taani pärimusmuusika süstemaatilisi kogujaid, eriti huvitasid teda taani rahvalaulud. Isa eeskujul tegeles Svend Hersleb Grundtvig ka islandi ballaadide uurimisega. Ta oli Nikolai Frederik Severin Grundtvigi poeg.


Conejose maakond

Conejose maakond (Conejos County) on maakond USA-s Colorado osariigis. Geograafilised koordinaadid on 37°21' N, 106°19' W.

Maakonna halduskeskus on Conejos ning suurim linn on Manassa.

Maakonna pindala on 3343 km². Veepindala on 9 km².

Elanike arv oli 2010. aasta rahvaloenduse järgi 8256. Aastal 2000 oli elanikke 8400.


Silvia Lotman

Silvia Lotman (sündinud 21. septembril 1980) on eesti bioloog ja looduskaitsetegelane.

Ta on lõpetanud 2004. aastal Tartu Ülikooli bioloogia erialal.

Oli Eestimaa Looduse Fondi juhataja aastatel 2012–2016.

2022. aastal tunnustati tema tegevust Lääneranna valla teenetemärgiga.


Matronüüm

Matronüüm on isiku liignimi, mis põhineb ema, vanaema või varasema naissoost esivanema eesnimel. Isa, vanaisa või varasema meessoost esivanema eesnimel põhinev nimi on patronüüm. Patriarhaalsetes ühiskondades on matronüümidest moodustatud liignimed tunduvalt vähem levinud kui patronüümid. Minevikus kasutati matronüüme tihti vallaslaste puhul. Ka siis, kui naine oli ühiskonnas tuntud või kõrgelt hinnatud, said tema järeltulijad tema nimel põhineva matronüümi.


Tartu Jakobi kirik

Jakobi kirik oli kirik Tartus.

Selle kiriku järgi on saanud nime Jakobi tänav Tartus.

Kiriku täpne asukoht pole lõplikult selge. See arvatakse olevat olnud Toomemäe nõlval Laia ja Jakobi tänava ristmiku lähedal.

Kirik esineb ürikutes esmakordselt 1397. aastal ning viimast korda 1417. aastal. Arvatavasti oli kirik olemas ka hiljem, kuid teise nime all.


Ferenc Feketehalmy-Czeydner

Vitéz Ferenc Feketehalmy-Czeydner (sünninimi Ferenc Zeidner; 22. november 1890 Piski – 5. november 1946 Žabalj) oli ungari-saksa päritolu ohvitser Austria-Ungari Keiserlik-Kuninglikus Armees, Kuninglikus Ungari Armees ja Waffen-SS-is. Oma karjääri lõpus oli ta kindralkolonel, SS-Obergruppenführer ja Waffen-SS-i kindral.


Norra allikajärvik

Veekogu läbimõõt on 40–60 m ja sügavus kuni 1 m. Veekogu põhjas on palju väikeseid allikaid (Norra allikad).


FCI Tallinn II

FCI Tallinn II on Eesti jalgpalliklubi FCI Tallinna duubelmeeskond.

2018. aastal, peale põhimeeskonna liitumist FC Levadiaga, mängis klubi III liigas.


Amanda Todd

Amanda Todd (27. november 1996 – 10. oktoober 2012) oli Kanada teismeline, kes sooritas 10. oktoobril 2012 oma kodus Port Coquitlamis Briti Columbias enesetapu.

Enne surma riputas ta Youtube'i video, kus kirjeldab kaartidele kirjutatud teksti abil oma kogemusi kiusamise, väljapressimise ja vägivallaga. Video levis pärast tema surma kulutulena ja sai suure meediatähelepanu osaliseks.


Prandi allikad

Prandi allikad on kaitsealused allikad Järva maakonnas Järva vallas Prandi pargi kõrval. Allikad jäävad Prandi looduskaitsealale.

Allikatest on tuntuim Prandi Suurallikas, mis on tõusuallikalehtritega järvik. Järvikust voolab välja veerikas oja, mis suubub Prandi Allikajärve.


Jenő Oszkár Ruszkay-Ranzenberger

Vitéz Jenő Oszkár Ruszkay (ka Eugen Razenberger, Jenő Ratz, Jenő Ruszkay-Razenberger; 1. jaanuar 1887 Budapest – 22. juuni 1946 Budapest) oli ungari-saksa päritolu ohvitser Austria-Ungari Keiserlikus ja Kuninglikus Armees, Kuninglikus Ungari Armees ning Waffen-SS-is. Oma karjääri lõpus oli ta kindralkolonel ning SS-Obergruppenführer ja Waffen-SS kindral.


Purila allikad

Purila allikad on kaitsealused allikad Rapla maakonnas Rapla vallas.

Allikad asuvad Keila jõe kaldal. Allikate seas on nii tõusu- kui langeallikad ja nad moodustavad allikajärviku.


Pähklisaare maastikukaitseala

Pähklisaare maastikukaitseala on maastikukaitseala Tartu maakonnas Luunja vallas. Kaitseala pindala on 643 ha.

Kaitseala ajalugu ulatub aastasse 1964, kui üksikobjektina võeti kaitse alla Pähklisaar ja laugasjärved. Üksikobjektide baasil moodustati 1995 Luunja Laukasoo looduskaitseala, mis maastikukaitseala staatuse ja piirid sai aastal 1999.


Paunküla maastikukaitseala

Paunküla maastikukaitseala on maastikukaitseala Harju maakonnas Kose vallas. Kaitseala pindala on 619 ha.

Kaitseala on moodustatud 1981. aastal, et kaitsta Paunküla mägesid ja ümbruse järvi.

Maastikukaitsealal asuvad Kootsjärv, Lindjärv, Paunküla Mustjärv, Punamäe järv, Rahkjärv, Rõõsa järv, Sipelga Linajärv, Suur-Kaksjärv ja Väike-Kaksjärv.


Papioru maastikukaitseala

Papioru maastikukaitseala on maastikukaitseala Sakala kõrgustiku põhjaosas, Viljandi maakonnas Põhja-Sakala vallas. Kaitseala pindala on 3,7 ha.

Kaitseala on moodustatud 1964. aastal, et kaitsta sügavat järsunõlvalist sälkorgu – Papiorgu, mis tekkis mandrijää sulamisvete setetesse.


Merilen Mentaal

Merilen Mentaal (sündinud 16. jaanuaril 1972) on eesti aiakujundaja.

Ta on lõpetanud Inglismaal Oxfordi aiadisaini kolledži.

Kui 2011. aastal ilmus kirjastuse Forma Media kaudu tema koostatud raamatuke "Terrassi- ja rõduaed", siis paar aastat hiljem juba vägagi mahukas nõuanderaamat "Aia kujundamine mõtetes ja praktikas" (Varrak, 2013), kus tema tekste näitlikustavad muude fotode kõrval ka ta enda tehtud pildid.

Juulist 2000 on ta Isamaa ja Res Publica Liidu liige.


Rebase ja Tori tammikud

Rebase ja Tori tammikud (ka Rebase-Tori tammik) on kaitsealused tammikud Rapla maakonnas Rapla vallas.

Tammikud võeti osaliselt kaitse alla 1961. aastal. Kaitseala suurus on 20,6 ha.


Niidiaia tammik

Niidiaia tammik on kaitsealune tammik Rapla maakonnas Märjamaa vallas.

Tammikud võeti kaitse alla 1958. aastal (Niidiaia tammiku kaitseala; pindala 8 ha).


Matsi-Kärneri tammik

Matsi-Kärneri tammik on tammik Rapla maakonnas Rapla vallas.

Tammik võeti kaitse alla 1992. aastal (Matsi-Kärneri tammiku kaitseala, pindala 3,9 ha) ning arvati kaitse alt välja 2022. aastal.


Koonga tammik

Koonga tammik on kaitsealune tammik Pärnu maakonnas Lääneranna vallas.

Tammik võeti kaitse alla 1991. aastal (Koonga tammiku kaitseala; pindala 14 ha) . Tammede vanus on kuni 120 aastat.


Punane telefoniputka

Punane telefoniputka on eeskätt Inglismaale iseloomulik funktsionaalne tarbekunstitaies, mille disainis Sir Giles Scott. Lisaks Ühendkuningriigile kaunistasid punased telefoniputkad ka Malta, Bermuda ja Gibraltari linnade tänavaid.

Vaatamata tänavatelefonide hulga vähendamisele aegade jooksul võib traditsioonilist Inglise punast telefonikabiini näha kõikjal Ühendkuningriigis ja nii Briti praegustel ülemereterritooriumidel kui ka endistes asumaades üle kogu maailma. Punast värvi on telefoniputkad eelkõige seetõttu, et need oleksid tänaval kergesti märgatavad.


Robert Edwards

Sir Robert Geoffrey Edwards (27. september 1925 – 10. aprill 2013) oli Suurbritannia füsioloog.

Ta oli eelkõige üks katseklaasis viljastamise teerajajaid.

Ta sai 2010. aastal Nobeli füsioloogia- või meditsiiniauhinna.


Agnes Antik

Agnes Antik (sünninimi Agnes Lausten; 31. märts 1903 Taani – 1995) oli taani päritolu Eesti tõlkija.

Ta tõlkis eesti keelde nii taani kui ka norra keelest.

Ta oli alates 1924. aastast abielus Richard Antikuga.


Elektrisignaal

Elektrisignaal on ajas muutuv elektriline suurus (enamasti elektrivool või -pinge), mis kannab informatsiooni, vaadeldaval juhul andmeid, mida saab töödelda, salvestada ja edastada. Elektrisignaale edastatakse elektrijuhtide kaudu või elektromagnetlainete vahendusel.

Elektrisignaali peamised liigid on analoogsignaal, diskreetsignaal ja digitaalsignaal.

Analoogsignaali pinge muutub katkematult, pidevalt. Analoogsignaaliks on näiteks helisagedussignaal mikrofoni väljundis, mispuhul signaali pinge on igal hetkel võrdeline, s.o analoogne (samaväärne, vastav) seda muutumist põhjustava helirõhu muutumisega. Enamiku ümbritseva maailma sündmuste muutumine on pidev.

Analoogsignaaliks võib olla aeglaselt muutuv alalispinge, näiteks temperatuurianduri väljundis. Vahelduvpinge korral on signaali informatiivseks parameetriks vahelduvpinge amplituud, sagedus või faas (vt Modulatsioon).

Diskreetsignaal saab muutuda üksnes kindlate astmete kaupa, nii et signaalipingel on lõplik arv järjestikuseid väärtusi. Kui need väärtused väljendatakse kahendkoodis, saadakse digitaalsignaal.


Ajakonstant

Ajakonstant on eksponentsiaalselt muutuvat siirdeprotsessi (s.o ühest püsiolekust teise püsiolekusse üleminekut) kirjeldav suurus. Ajakonstant määrab ajavahemiku, mille kestel siirdeprotsessi iseloomustav parameeter muutub e (2,71828…) korda. Ajakonstandi tähis on kreeka täht τ (tau).

Elektrotehnikas määrab ajakonstant näiteks selle, kui kiiresti laadub või tühjeneb kondensaator mahtuvusega C läbi jadamisi (järjestikku) ühendatud takisti, mille takistus on R. Niisuguse jadaahela ajakonstant \tau = R C. Kondensaatori laadimisel suureneb tema pinge vastavalt valemile u(t) = U_\mathrm{max} \left(1 - e^{-\frac{t}{\tau}}\right).

Kui näiteks laadida kondensaatorit mahtuvusega 1 µF = 10‒6 faradit läbi takistuse 1 MΩ = 10⁶ oomi, siis on ajakonstant τ = 10‒6•10⁶ = 1 sekund. Toiteallika pingel 10 volti laadub kondensaator siis 3 sekundi kestel pingeni u = 10 \left(1 - e^{-\frac{3}{1}}\right ) = 9,5 volti. Tabelis on antud kondensaatori pinge ligikaudsed väärtused protsentides toitepingest (laadimisel) ja laetud kondensaatori algpingest (tühjendamisel).


Rio Grande maakond

Rio Grande maakond (Rio Grande County) on maakond USA-s Colorado osariigis. Geograafilised koordinaadid on 37°61' N, 106°39' W.

Maakonna halduskeskus on Del Norte ja suurim linn on Monte Vista.

Maakonna pindala on 2362 km². Veepindala on 1 km².

Elanike arv oli 2010. aasta rahvaloenduse järgi 11 982. Aastal 2000 oli elanikke 12 413.

Maakond sai nime Rio Grande jõe järgi, mis voolab läbi maakonna.


Sumbumus

Sumbumus või sumbuvus (sumbetegur, sumbuvustegur, sumbumistegur) on sumbumisega võnkumisvõimelise süsteemi (näiteks pendli, elektrilise võnkeringi) dimensioonita tunnussuurus, mis iseloomustab süsteemi võnkumisel tekkivat energiakadu. Teiste definitsiooni järgi väljendab taː füüsikas ‒ võnkumisvõimelises süsteemis tekkivat energiakadu; tehnikas ‒ sidekanalis või sideaparatuuris leviva elektrisignaali võimsuse või pinge nõrgenemist.

Sumbumust mõõdetakse harilikult detsibellides.


Roosna allikad

Allikad asuvad Roosna-Vanaveski paisjärve põhjas, paisjärve kaldal ja paisjärvest idas oja alguses.


Salevere Salumäe allikad

Salevere Salumäe allikad on allikad Pärnu maakonnas Lääneranna vallas. Allikad jäävad Matsalu rahvuspargi territooriumile.

Allikad paiknevad Salevere panga astangus moodustunud koobastes. Allikatest tuntuim on Saluallikas ehk Arstiallikas (ka Salevere ohvriallikas).


Tammemäe allikad

Tammemäe allikad on allikad Harju maakonnas Kose vallas.

Allikad paiknevad soises metsas. Neist allikatest suurim moodustab 5 m laiuse veesilma, mille sügavus on 0,3 m, ja selle vooluhulk on kuni u 20 l/s. .


Toomingmäe allikad

To(o)mingmäe allikad on kaks kaitsealust allikat Harju maakonnas Kose vallas Võlle külas.

Allikad moodustavad oja, mis suubub Pirita jõkke. Allikate vooluhulk on kuni 16 l/s. .


Tuharu allikad

Tuharu allikad on allikad Harjumaal Saue vallas Turvastu külas. Allikatest itta jääb Valgejärve maastikukaitseala.

Allikate lähedal saab alguse Kaldamäe oja.


Vilbaste allikad

Vilbaste allikad on allikad Järva maakonnas Järva vallas. Allikad jäävad Endla looduskaitsealale.

Allikatest üks tuntumaid on Jõepõhja Siniallikas, mis avaneb Võllingu jões.


Viieristi allikad

Viieristi allikad on allikad Saare maakonnas Saaremaa vallas. Allikad jäävad Viieristi looduskaitsealale.

Allikad (täpsemalt langeallikad) paiknevad 13–20 m kõrgusel rannaastangu jalamil. Allikate vooluhulk on tavaliselt väiksem kui 0,5 l/s.


Viidumäe allikad

Viidumäe allikad on allikad Lääne-Saaremaa kõrgustiku edelaosas, halduslikult Saare maakonnas Lümanda vallas. Allikad jäävad Viidumäe looduskaitsealale.

Allikad avanevad Antsülusjärve rannaastangul kas punktallikatena või pindalalise allikaimbena. Enamik allikaid on väikesed (vooluhulk 0,1–1,0 l/s).


Varsaallikad

Varsaallikad on kaitsealused allikad Tallinnas Pirita linnaosas. Varsaallikatest saab alguse Varsaallika oja.

Need on tüübilt langeallikad. Kui põhjavesi on madalseisus on allikad 2–4, kõrgseisu ajal aga kümne ringis. Allikate maksimaalne vooluhulk on üle 120 l/s, minimaalne alla 1 l/s.


Varangu Siniallikad

Siia suunab märksõna Varangu allikad; Varangu allikas on aga Varangu järve rööpnimi

Varangu Siniallikad on allikad Lääne-Viru maakonnas Väike-Maarja vallas. Allikad jäävad Varangu looduskaitsealale.

Allikad paiknevad Varangu jõe alguses 300 m pikkusel alal.


Ulmu allikad

Allikad paiknevad Atla jõe kaldal, jõega paralleelses u 400 m lõigus. Allikatest tuntuim on Õrteallikas (nimetatakse ka Örte või Örde allikas).


Rahkla allikad

Rahkla allikad on kaitsealused allikad Lääne-Viru maakonnas Rakvere vallas.

Allikad paiknevad paepõhjalises orus u 50 m pikkusel lõigul. Allikatest saab alguse Rahkla oja.


Linnulahe kaitseala

Linnulahe kaitseala on kaitseala Saare maakonnas Kaarma vallas. Kaitseala pindala on 284 ha.

Kaitseala moodustati 1927. aastal, et kaitsta Linnulahe linnustikku.


Mihkli Salumägi

Mägi on aastast 1976 kaitse all (Mihkli Salumäe kaitseala); praegu kaitstakse mäge Kurese maastikukaitseala osana.

Mäe laeosas asub Mihkli Salumäe lookarstiala.


Mügramägi

Mügramägi on kõrgendik Tartu maakonnas Nõo vallas. Mügramäe kõrval on Kindralimägi. Need kaks kõrgendikku on tegelikult üks mägi, ent neid lahutab sinna ehitatud tee.

Mägi on aastast 1966 kaitse all (Mügramäe kaitseala). Kõrgendiku suhteline kõrgus on 9 m.

Kindralimäel asus 1944. aastal Tamsa lahingus hukkunud Pavel Potapovi mälestusmärk.


Andres Paas (muusik)

Andres Paas (sündinud 10. veebruaril 1968 Kingissepas) on pianist, pedagoog, produtsent ja muusikategelane.


Andres Paas

Andres Paas (Vargamäe Andres, rahvasuus Mäe Andres, talunime järgi Eespere Andres) on A. H. Tammsaare romaanisarja "Tõde ja õigus" tegelane, üks sarja I osa peategelastest ning V osa kõrvaltegelane, Mäe talu omanik.

Andres on väga tõsine ja kinnine mees, kes räägib vähe ning peab oluliseks kõva töötegemist ja haridust. Ta elab pidevalt justkui tulevikus ja vaatab asju sellisena, nagu need tulevikus olema peaksid, mitte sellisena, nagu need on.

Andres kolib koos oma naise Krõõdaga Vargamäele elama. Uues kodupaigas asub Andres aga kõike ümber korraldama, lähtudes seisukohast, et maa on inimese kasutusse antud ressursside allikas ja inimene võib seal talitada, kuidas aga heaks arvab. Ta on justkui looja ja oma tegevuses loodab ta jumalale, sest arvab, et ta täidab jumala tahet. Samas loeb talle vaid tema enda tahe, ta ei võta arvesse ei teiste inimeste ega ka looduse tahtmist, mistõttu muutub tema algne loometöö justkui võitluseks jumalaga. Nimelt sobib mehele jumala tahe vaid siis, kui see ühtib tema enda omaga. Andres otsib tõde ka Piiblist, kuid mitte jumala tahte täitmiseks, vaid enda õigusele kinnituse saamiseks. Peagi aga saab mehele selgeks, et kõik ei sõltu tema tahtest.

Andresel ja Krõõdal sünnivad esiklastena järjest tütred Liisi, Maret ja Anni (nimetatud ka kui Anna), kuigi Andres igatseb poega. Neljandana sünnibki poeg Andres, kuid Krõõt ei ela sünnitust üle ning sureb. Mõne aja pärast võtab vana Andres uue naise Mari. Neil sünnib poeg Indrek, kes on romaanisarja järgnevates osades peategelane. Abielust Mariga sünnivad veel Ants, Liine, Tiiu ja Kadri ning noorima pojana Sass. Tütar Anni sureb lapseeas kõrihaiguse tagajärjel.

Andrese tegelaskujus on nähtud nii juutide esiisa Aabrahami, Jaakobit kui ka Hiiobit. Ta sümboliseerib eestlaslikku kangust, töökust ja uhkust. Andrese tumedam pool, raskemeelsus ja kalduvus mäletada detailselt kõige hea kõrval ka palju halba, ei jäta teda ka raugaeas. Ta ei lähe vaatamata surma lähedust aimava Oru Pearu palvetele viimase surivoodile, öeldes, et temal pole naabrimehega midagi arutada või leppida. Hoolimata kõigest näeb Andres enne surma ikkagi ära oma unistuse teostumise – Vargamäe jõe süvendamise, mis lubab loota, et soode asemel hakkavad kunagi tõepoolest haljendama metsad ja põllud. Andres väsib pikal koduteel maaparandajate juurest, poeg Indrek kannab teda seljas. Andres heidab ühte heinaküüni ivakeseks puhkama, kuid ei ärka enam. Indrek kannab isa surnukeha kätel koju. Tammsaare kirjutab seejärel, et "nii palju oligi järele jäänud sellest igavesest inimesest" ning "Vargamäe vänged vanamehed olid läinud oma esiisade juurde".

Andrese prototüüp on Tammsaare isa Peeter Hansen., kes ostis talu Albu mõisalt, Järva-Madise kihelkonnas.

2019. aasta filmis "Tõde ja õigus" mängis Andrest Priit Loog.


Karlova Selts

Karlova Selts on Tartus Karlova linnajaos tegutsev asumiselts, mis toetab Karlova kogukonna elu ja arengut.

Karlova Selts korraldab Karlova päevi ja annab sel puhul välja linnaosa lehte Kirev Karlova.

Selts tegutseb aadressil Tähe tänav 20.


Side tänav (Tartu)

Side tänav on tänav Tartus Karlova linnaosas.

See saab alguse Võru ja Väike Kaare ristist, kulgeb kagusse ja lõpeb Kesk tänaval. Tänava pikkus on 290 meetrit.


Kirev Karlova

Kirev Karlova on Tartu Karlova linnaosa ajaleht, mida 2010. aastast toimuvate Karlova päevade puhul annab kord aastas välja kohalik asumiselts Karlova Selts.


Christen Købke

Christen Schiellerup Købke (26. mai 1810 Kopenhaagen – 7. veebruar 1848 Kopenhaagen) oli taani maalikunstnik.

Købke oli Taani maalikunsti kuldajastu üks tuntumaid kunstnikke. Tema maal "Efterårsmorgen ved Sortedamssøen" kuulub Taani kultuurikaanoni koosseisu ja seda eksponeeritakse Ny Carlsberg Glyptotekis.


¡Alarma!

"¡Alarma!" on ansambli Daniel Amos album (1981).

Ta on ka nelikalbumi "The ¡Alarma! Chronicles" esimene album.


Alarma!

Alarma! on kord nädalas ilmuv Mehhiko ajakiri, mis sisaldab reportaaže kuritegudest ja õnnetusjuhtudest. Ilmuvad üksikasjalikud fotod surnukehadest. Ajakiri hakkas ilmuma 1963, keelustati 1986 ning hakkas uuesti ilmuma 1991 El Nuevo Alarma! nime all.

Tiraaž on ajakirja enda väitel 15 miljonit.


Väino Kull

Väino Kull (sündinud 8. novembril 1943 Tartus) on Eesti poliitik, Tartu linnapea 11. novembrist 1993 kuni 31. oktoobrini 1996.

Ta lõpetas aastal 1969. aastal Tallinna Polütehnilise Instituudi mehaanikainsenerina.

Väino Kull oli Ta oli 1990. aastate alguses Tartu abilinnapea, seejärel oli lühikest aega Tartu Autovedude peadirektor. 1993–1996 oli ta Tartu linnapea.

Väino Kull andis oma tööga suure panuse Tartu linna õigusliku baasi ning praktilise töökorralduse arengusse. Tema juhtimisel koostati esimene Tartu linna põhimäärus, alustati linna esimese üldplaneeringu ja mitmete arengudokumentide koostamist, viidi läbi maareform ja korterite erastamine ning kaubandus-, toitlustus- ja teenindusettevõtete erastamine. Sel perioodil valmis ka uus laululava, ehitati avaturg ja Kroonuaia sild. Pärast linnapea ametit oli Väino Kull kolme volikogu koosseisu liige, täites nii volikogu esimehe, aseesimehe kui ka mitmete komisjonide liikme ülesandeid.

Ta on olnud ka linnavolikogu Reformierakonna fraktsiooni esimees ja kuulunud linna ettevõtete (sh Aura keskuse) nõukogudesse. 1990. teisel poolel juhtis ta valimisliitu "Tartu 2000", samuti oli ta Koonderakonna juhatuse liige.


Carl Victor Kupffer

Carl Victor Kupffer (25. veebruar 1819 Mazirbe – 29. aprill 1896 Tartu) oli Tartu linnapea 1877. aastal, Tartu esimene linnapea 19. sajandil.

Enne linnapeade institutsiooni taastamist oli Kupffer Tartu justiitsbürgermeister.


Voldemar Onton

Voldemar Onton (30. august 1899 – 19. märts 1979 Arlingtoni maakond, Virginia, USA) oli eesti arhitekt ja ehitusinsener, Tartu linnainsener (14. jaanuarist 1935) ja linnaarhitekt, 1941–1942 Tartu linnapea kohusetäitja.

Onton oli üks vana Tartu turuhoone projekteerijaist. Enne linnainseneriks valimist oli ta Petseri maainsener.


Martin Varik

Martin Varik (30. juuli 1911 - 1982) oli Eesti NSV ühiskonnategelane, Tartu linna rahvasaadikute nõukogu täitevkomitee esimees 1957–1961.

Ta oli Eesti NSV Ülemnõukogu V koosseisu saadik.


Heino Sisask

Heino Sisask (31. detsember 1928 Sirvaste küla, Vastse-Otepää vald Tartumaa – 21. jaanuar 2023) oli Eesti poliitik ja sporditegelane, Tartu rahvasaadikute nõukogu täitevkomitee esimees 1961–1964.

Töötas 1954–57 Tartu SK treenerina, tegutses 1957–1964 Tartu kergejõustikusektsiooni esimehena. 1952–1957 Tartu linna spordikomitee ja 1964–1974 ENSV Spordikomitee esimees. 1964–1974 NSV Liidu Olümpiakomitee liige. 1964–1974 taastas ja laiendas ta vahepeal katkenud spordisidemed Soome ja teiste Põhjamaadega.

Soome Haridusministeeriumi hõbedane teeneterist (1966). Oli Moskva olümpiamängude Tallinna purjeregati olümpiatule toomise korralduskomitee esimees ning Tōkyō (1964), México (1968) ja Müncheni (1972) olümpiamängudel NSV Liidu spordidelegatsiooni liige.

1984–1995 oli ta Eesti Iluvõimlemise Föderatsiooni esimees, 1995–2001 Eesti Võimlemisliidu asepresident, aastast 2011 auliige. 1992–1999 oli ta EOK liige, aastast 2006 EOK auliige.

Oli 1957–1962Tartu linna täitevkomitee esimehe asetäitja ja 1962-1964 esimees ning 1974–1990 ENSV Rahvakontrolli Komitee osakonnajuhataja. 1990–1993 Lääne-Virumaa Väikeettevõtjate Liidu esimees. Aastast 1993 töötanud juristi ja nõunikuna turismi- ja kooliametis, Haridusministeeriumi kutseharidusosakonnas ja Tallinna Meditsiinikoolis.


Selgise mäed

Selgise mäed on mõhnastik Tartu maakonnas.

Mõhnastiku kõrgeim koht on 107 m, pinnavormide suhteline kõrgus kuni 40 m.


Selja mäed

Selja mäed on kõrgendikud Rapla maakonnas Kehtna vallas.

Mäed on aastast 1988 kaitse all (Selja mägede kaitseala) .


Arnold Karu (linnapea)

Arnold Karu (1922–?) oli Eesti NSV riigitegelane.

Ta oli Tartu Linna Töörahva Saadikute Nõukogu Täitevkomitee esimees 22. maist 1964 kuni 29. juunini 1973.

Ta kuulus Eesti NSV Ülemnõukogu VIII koosseisu.


Alta (Colorado)

Alta on väikelinn Ameerika Ühendriikides Colorado osariigis San Migueli maakonnas. Suuremalt jaolt on linnast saanud kummituslinn.

Alta asub Telluride ja Rico linna vahel.

Linna suurim elanike arv oli umbes 100. Kaevandused töötasid aastatel 1877–1948. 1948 põles veski maha ja linn on nüüdseks mahajäetud. Vandalism ja ilm on suurem osa hooneid hävitanud, kuid mõned originaalsed hooned on veel alles.


Alfaro Vive ¡Carajo!

Alfaro Vive ¡Carajo! (AVC) ehk Fuerzas Armadas Populares Eloy Alfaro oli Ecuadori vasakäärmuslik põrandaalune relvastatud organisatsioon, mis tegutses 1983–1991. Ta sai nime Eloy Alfaro järgi.


Roland Ilp

Roland Ilp (sündinud 17. jaanuaril 1932) on Eesti poliitik, majandustegelane ja riigiametnik, Tartu linna rahvasaadikute nõukogu täitevkomitee esimees 29. juunist 1973 kuni 26. detsembrini 1979.

Ta lõpetas aastal 1957 Eesti Põllumajanduse Akadeemia mehaanikainseneri kvalifikatsiooniga.

29. juunist 1973 kuni 26. detsembrini 1979 oli Roland Ilp Tartu linna rahvasaadikute nõukogu täitevkomitee esimees.

Roland Ilp oli Eesti NSV Ülemnõukogu IX koosseisu saadik, EKP Keskkomitee liige.

Hiljem on ta olnud Eesti tarbijakaitseameti peadirektor ja toiduainetööstuse liidu tegevdirektor. Ta on kandideerinud aastal 1996 Tallinna Linnavolikokku valimisliidus Rahvuslik koostöö (sai 36 häält) ja Tartu linnavolikokku Keskerakonna nimekirjas (sai 14 häält).

Ilp on Tartu seeniormeesteklubi liige.

2016. aastal ilmus kirjastuses Vikram Invest Ilbi koostatud kogumik "Tartlaste meenutusi ajas", mis käsitleb Tartu tööstuse, hariduse ja kultuuri ajalugu nõukogude ajal. Raamatusse kirjutasid ülevaateid mitmed Tartu haridustegelased, ettevõtjad ja tippjuhid, nagu Tarmo Kerstna, Vladimir Šokman, Jaak Viller ja Kahro Lukk, samuti raamatu ilmumise aegne linnapea Urmas Klaas.


¡Alfaro Vive, Carajo! (EP)

"¡Alfaro Vive, Carajo!" on ansambli At the Drive-In neljas EP (1995). Pealkirjaks on Ecuadori põrandaaluse organisatsiooni Alfaro Vive ¡Carajo! nimi.


Nikolai Preiman

Nikolai Preiman (24. august 1933 Leningradi oblast, NSV Liit – 8. november 2012) oli Eesti NSV partei- ja riigitegelane.

Ta oli lõpetanud Elva Kaugõppe Keskkooli, Helme Põllumajanduse Mehhaniseerimise Kooli ning 1970. aastal Eesti Põllumajanduse Akadeemias põllumajanduse ökonoomika ja organiseerimise eriala.

Preiman oli Tartu Linna Rahvasaadikute Nõukogu Täitevkomitee esimees (sisuliselt linnapea) 26. detsembrist 1979 kuni 30. juunini 1987.

Ta kuulus aastatel 1959–1990 NLKP ridadesse ning oli ka lõpetanud Leningradi Kõrgema Parteikooli. Ta oli Eesti NSV Ülemnõukogu X ja XI koosseisu saadik.

Aastast 1995 kuni surmani kuulus Preiman Keskerakonda.


Toomas Mendelson

Toomas Mendelson (sündinud 3. aprillil 1951 Türil) on Eesti ettevõtja ja endine poliitik.

Ta oli 30. juunist 1987 kuni 17. oktoobrini 1991 Tartu rahvasaadikute nõukogu täitevkomitee esimees.

Üliõpilasena oli Mendelson Eesti Üliõpilaste Ehitusmaleva (EÜE) peastaabi liige, aastatel 1977–1979 EÜE komandör .

1991. aastast on Toomas Mendelson kinnisvaraettevõtja. Ta on olnud ka Eesti Linnade Liidu juhatuse esimees .


¡All-Time Quarterback! (EP)

"¡All-Time Quarterback!" oli stuudioprojekti ¡All-Time Quarterback! Selle materjal ilmus hiljem albumil "¡All-Time Quarterback!".


¡All-Time Quarterback! (album)

"¡All-Time Quarterback!" on sooloprojekti ¡All-Time Quarterback! album (2002), mis sisaldab EP "¡All-Time Quarterback!" materjali ning osa EP "The Envelope Sessions materjalist.


¡Allá tú!

"¡Allá tú!" on telesaatesarja "Miljoenenjacht" (Eestis "Võta või jäta") Hispaania versioon. Seda näitas 2004–2008 Telecinco ja 2011. aastast näitab seda Cuatro.


Trepimägi

Trepimägi on kõrgendik Võrtsjärve idakaldal,Tartu maakonnas Elva vallas Vehendi külas, mille absoluutne kõrgus on 50,2 m.

Kõrgendikul asub endine Trepimäe Kaitseala 14,3 ha, mis kujutab endast Trepimäe lahte ja kuni 17 meetri kõrgust Võrtsjärve murrutusastangut, millel kasvab 120 aasta vanune luitemännik, mis on aastast 1957 kaitse all. Kaitsealal võib leida III kaitsekategooriasse kuuluvaid järgmisi liike: Buteo buteo (hiireviu) ja Goodyera repens (roomav öövilge). Trepimäe Kaitseala on uuendamata kaitsekorraga ala, mis kaotas kaitsestaatuse 2019 aastal.

Trepimäe põndak on kaldajärsak, mis on murrtuskulbastega devoni liivakivi paljand, mille ette veepiirini on lained ja rüsijää kuhjanud arvukalt rändrahne. 13 m kõrgune rannaastang ja männimetsaga kaetud lainjas luidestunud 400 m pikkune astangu veer, mille kõrgus on järvetasemest kuni 17 meetrit. Astang on kujunenud järve abrasiooni tulemusel vooresse ja jalamil paljandub umbes 1 m ulatuses moreeni all devoni liivakivi. Abrasioon jätkub ka tänapäeval. Kohati on järvejää astangu jalamile moodustanud moreenist väljapestud rahnudest kuhjumeid. Mäeveerule toetuvat suurt rändrahnu kutsutakse Neitsikiviks. Rahvapärimuses seostatakse seda Barbara von Tisenhauseni hukkamiskohaga. Kivi tuntakse ka Kalevi- ehk Paekivina. Sinna sattunudki see tänu Kalevipojale, kes rahnu Tarvastust Tartumaale lennutas. Kivi juures järve kaldas on olnud sügavad koopad, mida kutsuti röövlikoobasteks. Nendes varjanud ennast seitse röövlit, kes Põhjasõja ajal käinud mõisaid röövimas. Ka külaelanikud kaevanud kaldasse koopaid, kuhu sõjaaegadel toiduvarusid ja iseendid peita.

Trepimäe lõunaküljes järve ääres Trepimäe lahes asub Trepimäe puhkeala, mis on üks kaunimaid ja populaarsemaid puhkepaiku Võrtsjärve idakaldal. Rand sobib suplemiseks, rajatud on pikniku- ja lõkkeplatsid, väike telkimisala, võrkpalliplats ja lahtine rannahoone. Kompleks kuulub Elva vallale. Trepimäe kaldajärsakul puhkeala kõrval kasvab 8 meetri kõrgune Vehendi kadakas.

Aastakümneid on Trepimägi olnud populaarne pidude ja kokkutulekute paik. Ka esimesed Võrtsjärve mängud toimusid 1969. aastal Trepimäel. Pidude jaoks ehitati 1979. aastal laululava, mille arhitekt oli Vadim Tšentropov ja insener Vello Hüts. Trepimäel tegutses ka Võrtsjärve (Trepimäe) pioneerilaager (1950) ja Eesti NSV Gasifitseerimise peavalitsuse puhkebaas (1976), kus tänapäeval asub Trepimäe Suvekodu.


Amigos (täpsustus)

"Amigos", ansambli Santana album "Amigos", David Williamsoni näidend "Amigos", ansambli Lindisfarne album


Tärivere mägi

Tärivere mägi ehk Iisaku mägi (ka: Iisaku oos) on kõrgendik (oos) Ida-Viru maakonnas. See jääb osaliselt Iisaku aleviku ja osaliselt Tärivere küla alale. Mägi on osa Iisaku-Illuka oosistikust ja Uljaste oosi järel maakonna kõrguselt teine looduslik koht.

Mäe absoluutne kõrgus on 89,3 m, teistel andmetel 94 m või 93 m, suhteline kõrgus 40 m.

Mäge katab Iisaku parkmets.

Mäel asub 28 m kõrgune puidust vaatetorn. Iisaku vaatetorni koordinaadid on . Torni lähedal asub ka väike autoparkla.


Šāntideva

Šāntideva (sanskriti keeles śāntideva, umbes 685–763) oli india mahajaana õpetlane, kes on eelkõige tuntud Bodhitšarjāvatāra ja Śikṣāsamuccaya autorina. Oma ideid esitab ta neis peamiselt lähtuvalt madhjamaka prasangika seisukohast.

Šāntideva mütologiseeritud eluloo kohaselt olevat ta sündinud kuningapojana. Hiljem, saanud innustust bodhisattva Mandžušrīlt, astus mungaks ja veetis palju aastaid Nālandā ülikoolis, kus tõenäoliselt kirjutas ka oma peamised teosed.

Osa oma elust elas Šantideva ilmselt erakuna ja mööda Indiat rännates, mille vältel olevat sooritanud hulgaliselt imetegusid Buddha seadmust levitades.


Michael Clemmesen

Michael Hesselholt Clemmesen (sündinud 12. detsembril 1944 Kopenhaagenis) on Taani ajaloolane ja erusõjaväelane.

Michael Clemmesen asus Taani kaitseväe teenistusse 1964. aastal. Aastatel 1965-1968 õppis Taani sõjaväeakadeemias oli seejärel lahinguvägede ohvitser. Aastatel 1973-1974 õppis ta Taani kuninglikus kaitsekolledžis. Alates 1979. aastast oli ta kindralstaabi ohvitser ning läks 2004. aastal erru brigaadikindralina.

Aastal 1981 lõpetas ta Kopenhaageni ülikooli ajaloomagistrina.

Ta on olnud ÜRO sõjaline vaatleja Indias ja Pakistanis ning sõjandusajaloo õppejõud Taani sõjaväeakadeemias.

Alates 2005. aastast on ta töötanud Taani sõjaväeakadeemia sõjaajaloo keskuses. Ta on kirjutanud Taani sõjaajaloost ja osalenud avalikel kaitsepoliitilistel aruteludel.


Võidumägi

Võidumägi on kõrgendik Võru maakonnas Rõuge vallas.

Mäe absoluutne kõrgus on 249,6 m ja suhteline kõrgus 40 m.

Mägi on aastal 1962 võetud kaitse alla (Võidumäe kaitseala).


Axel Olrik

Axel Olrik (3. juuli 1864 – 17. veebruar 1917) oli taani folklorist ja keskaegse historiograafia õpetlane, suulise pärimuse metoodilise uurimise pioneer.

Olrik sündis Frederiksbergis, kunstnik Henrik Olriku pojana. Kunstnik Dagmar Olrik, kohtunik Eyvind Olrik, ajaloolane Hans Olrik ja kultuuriloolane Jørgen Olrik olid tema õed-vennad.

Axel Olrik alustas õpinguid Kopenhaageni ülikoolis aastal 1881. Aastal 1886 võitis ta oma essee eest ülikooli kuldmedali. Aastal 1892 sai ta doktorikraadi.

Ta avaldas palju artikleid Skandinaavia usu, onomastika ja sellega seotud teemade kohta.

Aastal 1911 sai Olrik esimeseks Soome Teaduste Akadeemia külalisliikmeks.

Axel Olrik suri 17. veebruaril 1917 Øverødis pärast kõrvaoperatsiooni kopsupõletikku.


Imbi Ploompuu

Imbi Ploompuu (aastani 1958 Imbi Karu; 19. juuli 1926 Tallinn – 4. aprill 2013) oli eesti keraamik ja kunstipedagoog.

Ta õppis aastatel 1934–1938 Rahumäe algkoolis, aastast 1938 õppis ta Tallinna tütarlaste kommertskoolis, lõpetas aastal 1945 Tallinna Majandustehnikumi. Jätkas õpinguid aastal 1946 Tallinna Riiklikus Tarbekunsti Instituudis, mille lõpetas aastal 1952. Ta on olnud aastast 1951 ERKI joonistamise ja plastilise anatoomia õppejõud, sealhulgas aastast 1967 dotsent. Ta oli aastast 1958 Kunstnike Liidu liige.

Ta on loonud figuurikompositsioone, seinaplaate ja pannoosid, 1970. aastaist peamiselt kõrgkuumustehnikas õõnesvorme. Viimased vorminud käsitsi, iseloomulikud on plastiline faktuur ja maaliline värvikäsitus, dekooris figuur või loodusmotiivid. Lisaks on ta illustreerinud raamatuid (peamiselt õpikuid), viljelenud pisigraafikat (eksliibrist), joonistust ja akvarelli.


¡Ask a Mexican!

"¡Ask a Mexican!" on Gustavo Arellano arvamusveerg USA nädalalehes OC Weekly.

See hakkas ilmuma 2004. aastal. Arellano vastab igas kolumnis kahele lugejate küsimusele mehhiklaste kohta poliitiliselt mittekorrektsel moel.

Kolumni avaldab praegu 37 USA ajalehte kogutiraažiga üle 2 miljoni. Kolumn on saanud mitmeid auhindu.


Seo mind! Ahelda mind!

"Seo mind! Ahelda mind!" (hispaania keeles "¡Átame!") on 1990. aasta Hispaania must romantiline komöödia. Selle lavastas Pedro Almodóvar, peaosades olid Antonio Banderas ja Victoria Abril.


Nõmme-Harku terviserada

Nõmme-Harku terviserada on 15 kilomeetri pikkune valgustatud terviserada, kus saab suusatada, joosta, sõita jalgrattaga ja harrastada kepikõndi.


Ay, Carmela!

"Ay, Carmela!" (¡Ay, Carmela!) on José Sanchis Sinisterra näidend, mille tegevustik leiab aset Hispaania kodusõja alguses.

Selle järgi on tehtud Carlos Saura film "¡Ay Carmela!".


Minerali maakond (Colorado)

Minerali maakond (Mineral County) on maakond USA-s Colorado osariigis. Geograafilised koordinaadid on 37°69' N, 106°39' W.

Maakonna halduskeskus ja ainus linn on Creede.

Maakonna pindala on 2274 km². Veepindala on 5 km².

Elanike arv on 2015. aasta seisuga arvestuslikult 732. 2010. aasta rahvaloenduse kohaselt oli elanikke 712. See on elanike arvult osariigis tagantpoolt teine. Asustustihedus on 0,32 in/km². See on ka osariigi üks kõige väiksema asustustihedusega maakondi.


Minerali maakond

Minerali maakond Colorados Minerali maakond Lääne-Virginias Minerali maakond Montanas Minerali maakond Nevadas


¡Ay Carmela! (film)

"¡Ay Carmela!" on 1990. aasta Hispaania film José Sanchis Sinisterra näidendi "Ay, Carmela" järgi. Selle lavastas Carlos Saura, peaosades on Carmen Maura (sai Euroopa filmiauhinna), Andrés Pajares ja Gabino Diego.


Ay Carmela

"Ay Carmela" ehk "El Ejército del Ebro" ehk "El paso del Ebro" on Hispaania kodusõja aegne anarhistide laul.


Hrafn Andrés Harðarson

Hrafn Andrés Harðarson (sündinud 9. aprillil 1948) on islandi luuletaja ja tõlkija,

Ta töötab Kópavoguris raamatukogu direktorina.

Ta on Islandi Kirjanike Liidu liige.


!Bang!

!Bang! on Ameerika Ühendriikide wrestling'i ettevõte.

Selle asutas 2001. aastal Dory Funk, Jr.. Ettevõtte peakorter asub Ocalas Florida osariigis.


Porkuni maastikukaitseala

Porkuni maastikukaitseala on maastikukaitseala Lääne-Viru maakonnas. Kaitseala pindala on u 1145 ha.

Kaitseala ajalugu ulatub aastasse 1978, kui kaitse alla võeti Võhmetu-Lemküla-Porkuni karstijärved ja oosid (Võhmetu-Lemküla kaitseala).

17. novembril 2022 valmis Porkuni maastikukaitsealast ja karstijärvedest dokumentaalfilm "Kohad, mis kardavad maailma...".


IP-kood

IP-kood (või -kaitseaste, inglise Ingress Protection) on standardiga EVS-EN 60529 "ÜMBRISTEGA TAGATAVAD KAITSEASTMED (IP-KOOD)" ja/või IEC 60529 normitud tähis, mis kehtib ümbristega tagatavate kaitseastmete liigituse kohta elektriseadmete arvutuslikul pingel kuni 72,5 kV iseloomustades kaitstust välismõjude, sealhulgas tolmu ja vee eest. Standardi eesmärk on normida

a) elektriseadmete ümbristega tagatavate kaitseastmete määratlused, arvestades

inimeste kaitset juurdepääsu eest ümbristes paiknevatele ohtlikele osadele, ümbrises paikneva seadme kaitset tahkete võõrkehade sissetungimise eest, ümbrises paikneva seadme kaitset sissetungiva vee kahjuliku toime eest;

b) kaitseastmete tähised; c) kaitseastmetele esitatavad nõuded; d) katsetused, mis tuleb sooritada, et tõestada ümbriste vastavust käesoleva standardi nõuetele.

Ümbrise kaitseastet tähistatakse IP-koodiga alljärgnevalt kirjeldatud viisil.

IP 2 3 C H

│ │ │ │ │

Algustähed (International Protection) ────────────┘ │ │ │ │

Esimene tunnusnumber (0 kuni 6 või täht X) ──────────────────────┘ │ │ │

Teine tunnusnumber (0 kuni 9 või täht X) ──────────────────────────────┘ │ │

Mittekohustuslik lisatäht (A, B, C või D) ───────────────────────────────────────┘ │

Mittekohustuslik täiendtäht (H, S, M või W) ───────────────────────────────────────────────┘

Näiteks kaitseastmele IP22 (lugeda "kaks–kaks", mitte "kakskümmend kaks") vastavasse elektrivõrgu-pistikupessa ei saa toppida sõrmi ja seda ei kahjusta vertikaalselt langevad piisad.


Võlumäe-Linnamäe maastikukaitseala

Võlumäe-Linnamäe maastikukaitseala on maastikukaitseala Lääne-Viru maakonnas Vinni vallas. Kaitseala pindala on 434 ha.

Kaitseala moodustati 1986. aastal, et kaitsta sealseid pinnavorme ja puhkemaastikku.


Bang

Bang, perekonnanimi Barbro Alving, rootsi ajakirjanik Bang, Kreeka ansambel Bang, USA ansambel Bang, Briti ansambel "Bang", James Gangi album "Bang", The Jesus Lizardi album "Bang", Nightmare of You EP "Bang", Rockapella album "Bang", Bluri laul "Bang", Gorky Parki laul "Bang", Rye Rye laul '''"Bang", Waka Flocka Flame'i laul ...


Tõstamaa maastikukaitseala

Tõstamaa maastikukaitseala on maastikukaitseala Pärnu maakonnas Pärnu linnas. Kaitseala pindala on 1282 ha, millest maismaaosa on 516 ha.

Kaitseala ajalugu ulatub aastasse 1976, kui kaitse alla võeti Heinlaid ja Kivilaid ja nende elustik (Tõstamaa laidude kaitseala).


Whale Whores

"Whale Whores" on telesarja "South Park" 13. hooaja 11. osa (üldse 192. osa). Seda näidati Comedy Centralis 28. oktoobril 2009.


Järve luidete maastikukaitseala

Järve luidete maastikukaitseala on maastikukaitseala Saare maakonnas Saaremaa vallas. Kaitseala pindala on 95 ha.

Kaitseala on moodustatud 1959. aastal kaitse alla võetud Järve luitestiku kaitseala baasil.


Bušmanid

Bušmanid ehk sanid on sani keeli kõnelevad rahvad Lõuna-Aafrikas.

Sanide asualad on Botswanas, Namiibias, Angolas, Sambias, Zimbabwes, Lesothos ja Lõuna-Aafrika Vabariigis. Sanide koguarvu hinnatakse umbes sajale tuhandele, neist üle poole elab Botswanas.

Bušmanid on traditsiooniliselt olnud poolrändava eluviisiga kütid-korilased. 20. sajandil läksid nad valitsuse moderniseerimisprogrammide tõttu üle põllupidamisele.

Bušmanid on olnud tähtsaks uurimisobjektiks antropoloogidele ja geneetikutele.


Sõltumatud Kreeklased

Sõltumatud Kreeklased (kreeka k. Anexartiti Ellines; lühend: ANEL; Ανεξάρτητοι Έλληνες, lühend ΑΝΕΛ) on parempoolne kokkuhoiupoliitikat ja kärpeid vastustav partei Kreekas. Sõltumatud Kreeklased asutati 24. veebruaril 2012 paremtsentristliku Uue Demokraatia (ND) partei endise rahvaesindaja Panos Kammenose poolt. Parteid on iseloomustatud rahvuskonservatiivse, populistliku või ka natsionalistlikuna.

Kammenos heideti NDst välja Loukas Papadimose koalitsioonivalitsuse vastu hääletamise eest usaldushääletusel. Asutamisdeklaratsioon avaldati 11. märtsil.

Parteisse astus 10 endist ND liiget, nimelt Elena Kountouras, Christos Zois, Kostas Markopoulos, Dimitris Stamatis, Spyros Galinos, Mika Iatridou, Maria Kollia-Tsarouha, Panagiotis Melas ja Mihalis Giannakis

Väike PASOKist lahkulöönud vasakpoolne memorandumivastane partei Ülekreekaline Kodanike Sõjavanker (Πανελλήνιο Άρμα Πολιτών) sõlmis 17. aprillil 2012 valimiskoostöö lepingu Sõltumatute Kreeklastega.

ANEL pooldab kriisi eest vastutavate ministrite, parlamendiliikmete ja ametnike puutumatuse kaotamist ja nende karistamist. Rõhutab rahvusliku suveräänsuse kaitsmist, mida ohustavat "illegaalsed" memorandumid. Samuti nõutakse Saksamaalt reparatsioone II maailmasõja eest.

2012. aasta juuni parlamendivalimistel võitis ANEL 20 mandaati, sealhulgas 2 Ülekreekalise Kodanike Sõjavankri liiget.


Bang (perekonnanimi)

Bang on mitme isiku perekonnanimi.

Asta Bang (1903–2000) taani kirjanik ja ajakiirjanik Carl Bang (1926–1998) taani kirjanik Herman Bang (1857–1912) taani kirjanik


Santa Maria sopra Minerva basiilika

Santa Maria sopra Minerva basiilika (itaalia keeles Basilica di Santa Maria sopra Minerva, ladina keeles Basilica Sanctae Mariae supra Minervam) on kirik Roomas Pigna linnaosas Piazza della Minerval Panteoni lähedal.

Sinna on maetud teiste seas Siena Katariina ja Fra Angelico.

Kirikuga külgnevas kloostris ütles Galileo Galilei 22. juunil 1633 lahti oma teaduslikest teesidest.


Marduk (ansambel)

Marduk on 1990. aastal asutatud rootsi black metal-bänd. Esimene album anti välja 1991. aastal. Bändi nimi tuleneb Babüloni kaitsejumala nimest.


Türi raadiosaatejaam

Türi raadiosaatejaam oli aastail 1937–1941 Türil töötanud Riigi Ringhäälingu kesklainesaatejaam.


Rosita Raud

Rosita Raud (kuni 1984. aastani Rosita Muraškaitė; sündinud 15. septembril 1962 Vilniuses) on Eesti teatrikunstnik, aastast 2017 Eesti Noorsooteatri peakunstnik.


2013. aasta Euroopa karikavõistlused mitmevõistluses

2013. aasta Euroopa karikavõistlused mitmevõistluses toimusid 29.–30. juunil järgmistes kohtades: Superliiga – Tallinnas Eestis. Esiliiga – Nottwilis Šveitsis. Teine liiga – Ribeira Bravas Portugalis.

Esimest korda liideti ühte meeste kümnevõistluse ja naiste seitsmevõistluse tulemused.


Daniel Kahneman

Daniel Kahneman (5. märts 1934 Tel Aviv – 27. märts 2024) oli juudi päritolu Ameerika Ühendriikide psühholoog, kes pälvis 2002. aastal Nobeli majandusauhinna.

Tema peamised uurimisvaldkonnad olid majanduspsühholoogia ja eksperimentaalne majandusteadus. Kuid ta tegi märkimisväärseid uurimusi ka muudes psühholoogia harudes, näiteks käitumisökonoomikas.

2011. aastal paigutas ajakiri Foreign Policy ta ülemaailmsete mõtlejate edetabelis 71. kohale. Samal aastal ilmus tema raamat "Thinking, Fast and Slow", mis sai New York Timesi bestselleriks. Selle raamatu eestikeelne tõlge "Kiire ja aeglane mõtlemine" ilmus 2013. aastal kirjastuses Tänapäev.

Kahneman sündis Tel Avivis, lapsepõlve veetis Pariisis.


Philippe I

Philippe I (1052–1108) oli Prantsusmaa kuningas aastatel 1060–1108; Philippe I de Croÿ (1435–1511) oli Burgundia aadlik, Porcéani krahv aastast 1475; Philippe I (1640–1701) oli Prantsusmaa kuninga Louis XIII poeg, Orléansi hertsog; Philippe I (sündinud 1960) on Belgia kuningas alates 21. juulist 2013.


Nemo (täpsustus)

Nemo on ladinakeelne sõna, mis tähendab "eikeegi". See on andnud nime paljudele tegelastele kirjanduses ja filmis, samuti organisatsioonidele, ansamblitele jms.

Kapten Nemo on tuntuim selle nime kandja, allveelaeva Nautilus kapten ja tegelane mitmes Jules Verne'i romaanis (eelkõige "20 000 ljööd vee all"). Nemo on filmi "Kalapoeg Nemo" ("Finding Nemo") peategelane, väike kala.

Nemo oli Eesti ansambel. Nemo oli Belgia rokkansambel. Nemo oli New Yorgi ansambel. "Nemo" on ansambli Nightwish laul.

Nemo on USA hokimängija Antti Niemi hüüdnimi.

Nemo oli Eesti kaubalaev, mille 1999. aasta veebruaris pidas kinni Prantsuse politsei, leides laevalt 2,5 t hašišit.

Nemo on Eesti allveeklubi.

Nemo oli Jaan Anvelti pseudonüüm.


Kolorimeetria

Kolorimeetria on värvilise ühendi lahuse kontsentratsiooni fotomeetriline määramine lahuse värvuse intensiivse põhjal.

Värvilise komponendi kontsentratsiooni määramiseks tema lahuse värvuse intensiivsuse põhjal kasutatakse seadet, mida nimetatakse kolorimeetriks. Kolorimeetris kas võrreldakse uuritava ja teadaoleva kontsentratsiooniga lahuse värvuse intensiivsusi või mõõdetakse lahust läbiva valguse intensiivsuse vähenemist.

Aine väikeste kontsentratsioonide korral (neil juhtudel kehtib Bouguer'-Lamberti-Beeri seadus) saab proovi kontsentratsiooni arvutada analüüsitavat ja võrdluslahust läbinud valguse intensiivsuste erinevusest.

Kui uuritav ühend ise lahusele värvust ei anna, siis lisatakse sobivat reaktiivi, mis moodustab määratava komponendiga värvilise ühendi.

Kiire ja lihtne värviliste ühendite määramise meetod (kolorimeetria modifikatsioon) on mikrotsoonanalüüs paberil, kus analüüdi (proovi) ja standardi värvusreaktsioone analüüsitakse filterpaberile kantud mikrotsoonide värvuse intensiivsuste võrdlemisel.


Rahvarõivad

Rahvarõivad (ka: rahvariided) on laiemas tähenduses seisuslikule ühiskonnale iseloomulikud talupojarõivad, mida kanti nii pidu- kui ka argipäeviti. Kitsamas mõttes on (Eesti) rahvarõivad eelkõige 19. sajandi pidulikud talupojarõivad. Eesti rahvariided väljendasid teatavas mõttes seisuslikku ja rahvuslikku kuuluvust; lisaks sellele kujutasid nii argi- kui ka piduriided endast keerulist märkide süsteemi, viidates nii kandja sotsiaalsele seisundile, perekonnaseisule kui ka eale.

Eesti rahvarõivastel oli rohkesti paikkondlikke erinevusi. Etnoloogilises rõivauurimises on esitatud neli suurt rühma: Lõuna-Eesti Põhja-Eesti Lääne-Eesti Saared Piirkondade raames võib täheldada teatavaid paikkondlikke, eriti kihelkondlikke, kuid isegi külade erijooni. Paikkondlike erisuste kujunemine ja püsimine tulenes suuresti talurahva sunnismaisusest. Liiguti peamiselt oma kodukihelkonna piires. Põhiliseks kohtumispaigaks oli kirik. Eriti selgest ilmnesid kohalike rühmade iseärasused naiste rõivais, meeste rõivaste olid paikkondlikud lahkuminekud hoopis väiksemad.

Üldiselt jaotati rõivad kolme ossa: pidulikud rõivad, mida kanti vaid pidulikel juhtudel, mis pärandati põlvest põlve; käimise rõivad, mida peamiselt kanti vähem pidulikeks käikudeks; igapäevased töörõivad, mis oli tehtud halvemast materjalist ja ilma kaunistusteta Rõivad valmistati peamiselt kodukootud villasest või linasest kangast, suurem osa rõivastusest oli kaua aega värvimata. Villased pealisrõivad olid valdavalt pruunid või mustad ning linased riided pleegitati valgeks, seelikukanga kudumiseks värviti lõngad taimevärvidega (nt punast värvi saadi madarajuurest). Usuti, et vöödel ja kinnastel oli kõige suurem kaitsevõime rõivaesemetest.


Nicholase maakond

Nicholase maakond (Nicholas County) on maakond USA-s Lääne-Virginia osariigis. Geograafilised koordinaadid on 38°29' N, 80°80' W.

Maakonna halduskeskus on Summersville.

Maakonna pindala on 1694 km², millest 16 km² moodustab veepindala.

Elanike arv oli 2010. aasta rahvaloenduse järgi 23 223. Aastal 2000 oli elanike arv 26 562.


Nicholase maakond (Kentucky)

Nicholase maakond (Nicholas County) on maakond USA-s Kentucky osariigis. Geograafilised koordinaadid on 38°34' N, 84°01' W.

Maakonna halduskeskus on Carlisle.

Maakonna pindala on 510 km², millest 1 km² moodustab veepindala.

Elanike arv oli 2010. aasta rahvaloenduse järgi 7135. Aastal 2000 oli elanikke 6813.


Oldhami maakond (Kentucky)

Oldhami maakond (Oldham County) on maakond USA-s Kentucky osariigis. Geograafilised koordinaadid on 38°40' N, 85°44' W.

Maakonna halduskeskus on La Grange.

Maakonna pindala on 509 km², millest 19 km² moodustab veepindala.

Elanike arv oli 2010. aasta rahvaloenduse järgi 60 316. Aastal 2000 oli elanikke 46 178.


Lemming (jumal)

Lemming on eesti pseudomütoloogia jahijumal.

Ta olevat elanud Palmse vallas Loobu jõe ääres Lemmingi-nimelises talus.


Oldhami maakond (Texas)

Oldhami maakond (Oldham County) on maakond USA-s Texase osariigis. Geograafilised koordinaadid on 35°40' N, 102°60' W.

Maakonna halduskeskus on Vega.

Maakonna pindala on 3888 km², millest 3 km² moodustab veepindala.

Elanike arv oli 2010. aasta rahvaloenduse järgi 2052. Aastal 2000 oli seal 2185 elanikku.


Tamara Habicht

Tamara Habicht (30. juuli 1918–2001) oli eesti etnograaf.

Aastatel 1945–1985 töötas ta Eesti Rahva Muuseumis.

Ta on uurinud taluehitisi.


Kaalu Kirme

Kaalu Kirme (kuni 1940 Kaalu Krisel; 12. november 1928 Tallinn – 15. juuli 2020 Kärdla) oli eesti kunstiteadlane.

Ta lõpetas 1948. aastal Tallinna 10. Keskkooli ja 1954. aastal Eesti NSV Riikliku Kunstiinstituudi nahkehistöö erialal.

1965. aastal kaitses ta Tartu Riiklikus Ülikoolis kunstiteaduste kandidaadi kraadi väitekirjaga "Художественная обработка кожи в Эстонской ССР".

Aastatel 1965–1980 töötas ta Ajaloo Instituudis. 1980. aastast oli ta Tallinna Pedagoogilise Instituudi joonistuskateedri dotsent, 1992. aastast Tallinna Pedagoogikaülikooli kunstiajaloo professor ning jooniste- ja graafikakateedri juhataja, peale seda oli ta Tallinna Ülikooli emeriitprofessor.

Ta on uurinud Eesti rahvakunsti ajalugu, eriti ehete ajalugu.


Kalju Konsin

Kalju Konsin (26. jaanuaril 1929 – 31. jaanuar 2023) oli eesti zootehnik, etnograaf ja luuletaja.

Ta lõpetas 1947. aastal Tartu 1. Keskkooli. Astus Tartu Riikliku Ülikooli põllumajandusteaduskonda ja pärast selle reorganiseerimist jätkas õpinguid Eesti Põllumajanduse Akadeemias, mille lõpetas 1952. aastal zootehnikateaduskonna I lennuga. 1958. aastal kaitses Tallinnas põllumajandusteaduste kandidaadi teaduskraadi tööga Беконный откорм свиней в Эстонской ССР на местных кормах.

Aastatel 1960–1983 töötas ta Eesti NSV Riiklikus Etnograafiamuuseumis. Aastatel 1984–1989 osales ta NSV Liidu Kunstide Akadeemia kujutavate kunstide teooria ja ajaloo uurimise instituudi töös. Ta on uurinud rahvakunsti, eriti tekstiili ja naiste käsitööd.

Konsiniga hüvastijätmine toimus 6. aprillil 2023 Tartu Jaani kirikus ja tema tuhaurn sängitati seejärel Võnnu uuele kalmistule perekonna hauaplatsile.


Kesklainesaatja

Kesklainesaatja (inglise k. medium wave transmitter) on kesklainel raadiosignaale edastav raadiosaatja.

Eesti Raadio lõpetas kesklainel saadete edastamise 1998. aasta suvel, pärast seda kasutasid kõik kohalikud raadiojaamad ligikaudu sajakilomeetrise leviga ultralühilaineala.

2000. aastal püstitas kristlik Pereraadio Tartu lähedale Kavastusse Euroopa kõrgeima kesklainesaatja (250 meetrit) venekeelse programmi edastamiseks.


Tiina Võti

Tiina Võti (18. veebruar 1919 Samara kubermang – 2007) oli eesti etnograaf.

Ta lõpetas aastal 1953 Tartu Riikliku Ülikooli.

Aastatel 1945–1974 töötas ta Eesti Rahva Muuseumis, aastatel 1975–1980 Tartu kunstimuuseumis.

Ta on uurinud eesti talutoa sisustust ja rahvakunsti (eriti meeste käsitööd).


Kesklaine

Kesklaine (MW, ingl k Medium Wave) on osa raadiosageduste kesksagedusalast (MF, Medium Frequency), mida kasutatakse amplituudmodulatsiooniga ringhäälingus, raadionavigatsioonis ja raadiosides.

Ringhäälinguvastuvõtjad võimaldavad kesklainealas raadiosignaale vastu võtta Euroopas sagedusvahemikus 526,5 kHz kuni 1606,5 kHz (lainepikkused vastavalt 187 m kuni 570 m) ja USAs 535 kHz kuni 1705 kHz (lainepikkused vastavalt 176 m kuni 561 m).

Ringhäälingusaatjate kanalisamm kesklainealas on Euroopas 9 kHz ja USAs 10 kHz.


Por-Bažõni kindlus

Por-Bažõni kindlus (tuva keeles 'mudamaja') oli uiguuride rajatud keskaegne kindlus oma võimu kindlustamiseks hõivatud territooriumil praeguses Venemaa Föderatsioonis Siberi föderaalringkonnas Tõva Vabariigis Ubsunurski moldorus Tere-Holi taigajärve saarel, Mongoolia piiri lähedal.


Pesakond (koomiks)

"Pesakond" on 1994. aastal ajalehes Post ilmuma hakanud absurdikoomiks, mille autor on Madis Ots.

Koomiksid ilmusid Postis algul 2–4 korda nädalas, hiljem juba iga päev, kuni Posti sulgemiseni. Pärast seda avaldati "Pesakonda" Õhtulehes ja siis Sõnumilehes. Viimati ilmus "Pesakond" aastatel 1998–1999 kümmekond korda Eesti Päevalehe lisas "Uus Meedia". 2006. aastal alustati koomiksisarja avaldamist uuesti ajakirjas DI (mis nüüdseks on Klubi). Koomiksit avaldati ka Äripäeva nädalalõpuveergudel.


Aino Voolmaa

Aino Voolmaa (5. oktoober 1920 Kurtna, Vao vald, Virumaa – 15. aprill 2000 Tartu) oli eesti etnograaf ja rahvarõivauurija.


Igor Tõnurist

Igor Tõnurist (11. veebruar 1947 Keila – 9. jaanuar 2021 Tallinn) oli eesti etnograaf.

Ta lõpetas 1969. aastal Moskva Ülikooli ajaloolase ja etnoloogina.

Aastast 1972 töötas ta Ajaloo Instituudis.

Ta on olnud rahvamuusikaansambli Leegajus kunstiline juht ja Leegajusest esimese Tallinna seto koorina välja kasvanud seto folkloorirühma Sõsarõ üks eestvedaja.

Igor Tõnurist oli üks hinnatumaid Eesti Rahvakunsti ja Käsitöö Liidu konsultante rahvarõivaste valmistamise ja kandmise alal, ta kureeris rahvarõivanäitusi ja koolitas rahvarõivaste valmistajaid. Tegutses rahvamuusiku ning rahvamuusika ja rahvapillide uurijana. Ta oli üks väheseid, kes valdas muu hulgas ka päkarauaga kandlemängu kunsti. Eesti Folkloorinõukogus oli ta rahvakandle töörühma nõustaja, samuti aitas ta Eesti Teatri- ja Muusikamuuseumil 2018. aastal korraldada Brüsselis toimunud eesti rahvapillide näitust. Ta juhendas nii eesti kui ka teiste rahvaste folkloorirühmi. Ta vahendas eesti keelde eesti vanausuliste pärandit ja tõlkis eesti rahvaluule- ja muusikateadlaste töid vene keelde.


Gea Troska

Gea Troska (sünninimi Gea Reiman; 10. veebruar 1926 Tallinn – 17. jaanuar 2015) oli eesti etnograaf.

Ta lõpetas aastal 1950 Tartu Riikliku Ülikooli. Aastal 1974 kaitses ta väitekirja ja sai ajalookandidaadi kraadi.

Aastatel 1953–1960 töötas ta Tallinna Linnamuuseumis, 1960–1971 Eesti Riiklikus Vabaõhumuuseumis ja 1971–1996 Ajaloo Instituudis.


Friedrich Sigismund Stern

Friedrich Sigismund Stern (1812–1889) oli graafik ja maalikunstnik.

Aastast 1841 andis ta Kuressaare kreiskoolis joonistusõpetust.

Aastal 1859 andis ta välja Saaremaa kohta käiva esimese eesti rahvarõivaste albumi ("Album Öselscher Bauerntrachten").


Johannes Kass

Johannes Kass (sündinud 24. mail 1949 Tallinnas) on Eesti poliitik.

Tema vanemad olid talupidajad, kes arreteeriti 1948. aastal. Poeg sündis Tallinna Patareis ja kasvas mitmes Venemaa lastekodus. Pärast vanemate amnesteerimist 1956. aastal naasis ta Eestisse ja lõpetas 1966. aastal Pärnu 8. 8-klassilise kooli ja 1970. aastal Tallinna Polütehnikumi raadiotehniku erialal.

Ta töötas aastatel 1970–1978 Eesti Vabariiklikus Raadiokeskuses, 1978–1989 kalurikolhoosis Pärnu Kalur raadionavigatsiooni seadmete tehnikuna ja 1989–1990 Matek OÜ-s automaatikuna.

Aastatel 1990–1992 oli ta Eesti Vabariigi Ülemnõukogu ja seal riigikaitsekomisjoni liige. 20. augustil 1991 hääletas ta Eesti iseseisvuse taastamise poolt. Ta oli Rahvarinde Pärnumaa volikogu ja kesktoimkonna liige; samuti oli ta Kodanike Komiteede Pärnu Komitee asutajaid ja aseesimees, samuti oli ta Eesti Kongressi liige ja Eesti Komitee I koosseisu liige ning korruptsiooni vastu võitlemise ja avalikustamise toimkonna aseesimees, liikumise Genf-49 Pärnu koordineerija. Lisaks oli ta aastatel 1989–1993 Pärnu linnavolikogu liige.

Ta kuulus 9. maist 2000 kuni 1. jaanuarini 2010 Keskerakonda. Selle erakonna ridades kandideeris ta aastatel 2002 ja 2005 Pärnu Linnavolikogu liikmeks, ei osutunud valituks, kuid oli asendusliige 2002–2009.

Kaitseliitlane alates 1992 Pärnumaa Malevas.

20. Augusti Klubi liige.


Ādolfs Skulte

Ādolfs Skulte (28. oktoober (15. oktoober vkj) 1909 Kiiev – 20. märts 2000 Riia) oli Läti helilooja ja pedagoog.

Aastail 1930–1934 õppis ta Läti konservatooriumis Jāzeps Vītolsi kompositsiooniklassis.

Ādolfs Skulte on maetud Riia metsakalmistule.

Ādolfs Skulte poeg Gvido Skulte oli filmioperaator.


Viienda koalitsiooni sõda

Viienda koalitsiooni sõda, võideldud aastal 1809, kus Austria ja Ühendkuningriigi koalitsioon katsus jõudu Napoleoni Prantsuse keisririigi ja Baieri vastu. Suured kokkupõrked peamiste osavõtjate Prantsusmaa ja Austria vahel kandusid aprillist juulini üle kogu Kesk-Euroopa, väga suurte inimkaotustega. Suurbritannia, olles juba Euroopa kontinendil käimasolevas Poolsaare sõjas, saatis ühe ekspeditsiooni, Walchereni ekspeditsiooni, Madalmaadesse, et aidata austerlasi, kuigi sel oli vähe mõju konflikti tulemusele. Pärast kampaaniaid Baieris ja üle Doonau oru, lõppes sõda prantslastele soodsalt pärast verist võitlust Wagrami all juuli alguses.

Sõda lõpetav Schönbrunni rahu oli karmimaid, mille Prantsusmaa viimasel ajal Austriale peale surus. Metternich ja ertshertsog Karl säilitasid Habsburgide monarhia kui peamise eesmärgi, ja sel eesmärgil õnnestus esimesel panna Napoleon otsima paju tagasihoidlikemaid sihtmärke vastutasuks Prantsuse-Austria rahu ja sõpruse lubadustele. Siiski, kui enamus pärusmaid jäid Habsburgide territooriumide osaks, sai Prantsusmaa Kärnteni, Kraini ja Aadria mere sadamad, samas Galiitsia anti poolakatele ja Tirooli Salzburgi ala läks baierlastele. Austria kaotas nende territoriaalsete muudatuste tulemusel üle kolme miljoni alama, umbes ühe viiendiku oma kogurahvastikust. Kuigi võitlused Pürenee poolsaarel jätkusid, oli viienda koalitsiooni sõda viimane suur konflikt Euroopa kontinendil, kuni Prantsuse sõjakäik Venemaale aastal 1812 tekitas Kuuenda koalitsiooni.


Radvilė Morkūnaitė-Mikulėnienė

Radvilė Morkūnaitė-Mikulėnienė (sündinud 2. jaanuaril 1984 Kaunases) on Leedu ja Euroopa Liidu poliitik. 2009–2014 oli ta Euroopa Parlamendi liige.

Morkūnaitė lõpetas Kaunase muusikagümnaasiumi ja 2006. aastal Leedu muusika- ja teatriakadeemia klaveri erialal. 2008 kaitses samas magistritöö kultuuripoliitika erialal. 2005–2008 töötas ta mitme seimiliikme nõunikuna ja seejärel välisminister Vygaudas Ušackase nõunikuna.

2001. aastal astus ta parteisse Isamaaliit – Leedu Kristlikud Demokraadid (TS-LKD) ning on erakonna volikogu ja juhatuse liige. Ta oli Noorte Konservatiivide Liidu esimees (2006–2007).


Gvido Skulte

Gvido Skulte (8. jaanuar 1939 Riia – 1. juuli 2013) oli läti filmioperaator.

Ta lõpetas 1966. aastal Moskvas Üleliidulise Riikliku Kinematograafia Instituudi.

Gvido Skulte on maetud Riia metsakalmistule.

Gvido Skulte isa oli helilooja ja pedagoog Ādolfs Skulte.


Kalju Koha

Kalju Koha (sündinud 16. augustil 1956 Tartus) on eesti poliitik, omavalitsustegelane ja riigiametnik.

Ta lõpetas aastal 1974 Tartu 7. Keskkooli ja aastal 1979 Eesti Põllumajanduse Akadeemia elektriinsenerina.

Ta töötas aastatel 1979–1986 "Avangardi" kolhoosis elektriinsenerina ja aastatel 1986–1990 peaenergeetikuna.

Aastatel 1990–1992 oli ta Eesti Vabariigi Ülemnõukogu liige, kus ta tegutses majanduskomisjonis. Ta kuulus Rahvarindesse, oli selle saadikutekoja liige. Samuti oli ta Põhiseaduse Assamblee liige.

Aastatel 1992–1993 oli ta Tartu maavanem, aastatel 1994–2000 Riigikontrolli peakontrolör, Lõuna-Eesti osakonna juhataja. Aastast 2000 on ta Eesti Energia AS Jaotusvõrgu Tartu piirkonna juht.

Ta oli aastatel 1984–1990 NLKP liige, ta oli aastal 1990 Eesti Maa-Keskerakonna asutajaliige.


Pendletoni maakond

Pendletoni maakond (Pendleton County) on maakond USA-s Kentucky osariigis. Geograafilised koordinaadid on 38°69' N, 84°36' W.

Maakonna halduskeskus ja suurim linn on Falmouth.

Maakonna pindala on 730 km², millest 3 km² moodustab veepindala.

Elanike arv oli 2010. aasta rahvaloenduse järgi 14 877. Aastal 2000 oli elanikke 14 390.


Pendletoni maakond (Lääne-Virginia)

Pendletoni maakond (Pendleton County) on maakond USA-s Lääne-Virginia osariigis. Geograafilised koordinaadid on 38°68' N, 79°36' W.

Maakonna halduskeskus on Franklin.

Maakonna pindala on 1808 km². Veekogusid ei ole.

Elanike arv oli 2010. aasta rahvaloenduse järgi 7695. Aastal 2000 oli elanike arv 8196.


Soome Teadusselts

Soome Teadusselts, ka Societas Scientiarum Fennica (soome keeles Suomen Tiedeseura, rootsi keeles Finska Vetenskaps-Societeten) on Soome vanim teaduste akadeemia. Teadusseltsi asutas Helsingis Venemaa tsaar Nikolai I 1838.


Powelli maakond

Powelli maakond (Powell County) on maakond USA-s Kentucky osariigis. Geograafilised koordinaadid on 37°83' N, 83°83' W.

Maakonna halduskeskus on Stanton.

Maakonna pindala on 467 km². Veekogusid ei ole.

Elanike arv oli 2010. aasta rahvaloenduse järgi 12 613. Aastal 2000 oli elanikke 13 237.


Powelli maakond (Montana)

Powelli maakond (Powell County) on maakond USA-s Montana osariigis. Geograafilised koordinaadid on 37°83' N, 83°83' W.

Maakonna halduskeskus ja suurim linn on Deer Lodge.

Maakonna pindala on 6042 km², millest 18 km² moodustab veepindala.

Elanike arv oli 2010. aasta rahvaloenduse järgi 7027. Aastal 2000 oli elanike arv 7180.


Deueli maakond

Deueli maakond (Deuel County) on maakond USA-s Lõuna-Dakota osariigis. Geograafilised koordinaadid on 44°76' N, 96°67' W.

Maakonna halduskeskus on Clear Lake.

Maakonna pindala on 1649 km², millest 34 km² moodustab veepindala.

Elanike arv oli 2010. aasta rahvaloenduse järgi 4364. Aastal 2000 oli elanike arv 4498.


Deueli maakond (Nebraska)

Deueli maakond (Deuel County) on maakond USA-s Nebraska osariigis. Geograafilised koordinaadid on 41°11' N, 102°33' W.

Maakonna halduskeskus ja suurim linn on Chappell.

Maakonna pindala on 1142 km², millest 3 km² moodustab veepindala.

Elanike arv oli 2010. aasta rahvaloenduse järgi 1941. Aastal 2000 oli elanike arv 2098.


Su nägu kõlab tuttavalt

"Su nägu kõlab tuttavalt," hiljem ka "Su nägu kõlab varsti tuttavalt", on TV3 saade, mille esimene hooaeg oli eetris 2013. aasta kevadhooajal. Saade põhineb Hispaania produktsioonifirma Gestmusic Endemol formaadil "Tu cara me suena", millega tehti algust 2011. aastal telekanalis Antena 3. Saate formaat sarnaneb väga Suurbritannia ITV talendisaatega "Stars in Their Eyes".


Lühilaine

Lühilaine (SW, ingl k Short Wave) on raadiosagedusala mis hõlmab kõrgema osa raadiosageduste kesksagedusalast (MF, Medium Frequency) ja kogu kõrgsagedusala (HF, High Frequency) .

Lühilainet rakendatakse peamiselt raadiosides ja ringhäälingus, samuti meditsiinis (elekterravi).

Ringhäälinguvastuvõtjad võimaldavad raadiosignaale vastu võtta järgmistes lühilaineribades.


Genzano di Roma

Genzano di Roma on linnaks nimetatav omavalitsusüksus (comune) Itaalias Lazio maakonnas Rooma provintsis. Genzano di Roma sai linnaõigused paavst Gregorius XVI 1828. aasta 23. septembri motu proprio'ga.

Genzano di Roma kõrgus merepinnast on 435 meetrit, asustustihedus keskmiselt inimest ruutkilomeetri kohta.


Dewey maakond

Dewey maakond (Dewey County) on maakond USA-s Lõuna-Dakota osariigis. Geograafilised koordinaadid on 45°16' N, 100°88' W.

Maakonna halduskeskus on Timber Lake.

Maakonna pindala on 6334 km², millest 370 km² moodustab veepindala.

Elanike arv oli 2010. aasta rahvaloenduse järgi 5301. Aastal 2000 oli elanike arv 5972.

Peaaegu kogu maakond jääb Cheyenne Riveri indiaanireservaati.


Dewey maakond (Oklahoma)

Dewey maakond (Dewey County) on maakond USA-s Oklahoma osariigis. Geograafilised koordinaadid on 35°99' N, 99°00' W.

Maakonna halduskeskus on Taloga.

Maakonna pindala on 2611 km², millest 21 km² moodustab veepindala.

Elanike arv oli 2010. aasta rahvaloenduse järgi 4810. Aastal 2000 oli elanike arv 4743.


Hughesi maakond

Hughesi maakond (Hughes County) on maakond USA-s Lõuna-Dakota osariigis. Geograafilised koordinaadid on 44°39' N, 99°99' W.

Maakonna halduskeskus on Pierre.

Maakonna pindala on 2073 km², millest 154 km² moodustab veepindala.

Elanike arv oli 2010. aasta rahvaloenduse järgi 17 022. Aastal 2000 oli elanike arv 16 481.


Hughesi maakond (Oklahoma)

Hughesi maakond (Hughes County) on maakond USA-s Oklahoma osariigis. Geograafilised koordinaadid on 35°04' N, 96°26' W.

Maakonna halduskeskus on Holdenville.

Maakonna pindala on 2110 km², millest 20 km² moodustab veepindala.

Elanike arv oli 2010. aasta rahvaloenduse järgi 14 003. Aastal 2000 oli elanikke 14 154.


Hyde'i maakond

Hyde'i maakond (Hyde County) on maakond USA-s Põhja-Carolina osariigis. Geograafilised koordinaadid on 35°41' N, 76°15' W.

Maakonna halduskeskus on Swan Quarter.

Maakonna pindala on 3688 km², millest 2100 km² moodustab veepindala.

Elanike arv oli 2010. aasta rahvaloenduse järgi 5810. Aastal 2000 oli elanike arv 5209.


Aleksander Tõnisson (ettevõtja)

Aleksander Tõnisson (24. juuni 1883 Leebiku vald, Helme kihelkond – 16. juuni 1958) oli Eesti ettevõtja.

Tõnisson õppis Leebiku vallakoolis seejärel Tallinna õhtukeskkoolis ning tehnilistel kursustel.

1914. aastal omandas ta P. Uusmanniga mehaanika- ja lukksepatöökoja Tallinnas, 1919 koliti ettevõte aadressile Harju tänav 44. Hiljem asus firma kontor aadressil Rüütli tänav 28-30. Ajapikku kujundati töökojast A. Tõnisson & Ko, mis tegeles sanitaartehnika müügi ja malmivaluga, sh valmistas kanalisatsioonitorusid, kaevuluuke ja keskkütteseadmestikku. Ettevõtte järgi hüüti omanikku Toru-Tõnissoniks. Lisaks sanitaartehnikafirmale kuulus Tõnissonile ka Söötevälja talu Lilli külas Anija vallas Harjumaal (talu ostis ta kahe peale sõbra, ehitusettevõtja Villem Hansteiniga).

Aleksander Tõnisson oli Väike- ja Kesktööstusettevõtete Ühingu üks asutajaid ja kauaaegne esimees, Tööstusnõukogu ja Riigi Majandusnõukogu liige, samuti üks Kaubandus-Tööstuskoja asutajaist, juhatuse ja suurtööstuse sektsiooni büroo liige (1929–37), Eesti Panga diskontokomisjoni liige, Eesti Töösturite Ühingu esimees ning Tallinna Tehnikumi asutajaliige. Ta oli ka Omakaitse asutajaliige.

1940. aastal ostis ta Sammuli talu Viljandi vallas Viljandi järve kaldal, mis oli suurim talu Viljandimaal, üle 100 hektari, ostuhind 40 000 krooni.

Tõnisson arreteeriti ja küüditati Eestist koos kindral Nikolai Reegi abikaasaga. Teistel andmetel suri ta 16. juunil 1958 74-aastaselt kõhunäärmevähki.


Hyde'i maakond (Lõuna-Dakota)

Hyde'i maakond (Hyde County) on maakond USA-s Lõuna-Dakota osariigis. Geograafilised koordinaadid on 44°55' N, 99°48' W.

Maakonna halduskeskus on Highmore.

Maakonna pindala on 2244 km², millest 15 km² moodustab veepindala.

Elanike arv oli 2010. aasta rahvaloenduse järgi 1420. Aastal 2000 oli elanike arv 1671.


Ülase tänav (Tallinn)

Ülase tänav on tänav Tallinnas Kristiine linnaosas Lilleküla asumis Lille allasumis.

Tänav algab Kibuvitsa tänavalt, ristub Tulika tänavaga ja lõpeb seejärel Lilleküla tööstuspiirkonnas umbtänavana. Ülase tänav on ligikaudu 170 meetri pikkune.

Ülase tänav sai nime 15. veebruaril 1933., enne seda kandis Ülase tänav Saviaukude tänava nime. Pelgulinna Gümnaasiumi kohal olid aga vanad saviaugud, kust sai toorainet sealne Kopli telliskivivabrik.


Chelsea Manning

Chelsea Manning (sündinud Bradley Manning; sündinud 17. detsembril 1987 Crescentis Logani maakonnas Oklahomas) on endine USA sõjaväelane.

Ta arreteeriti mais 2010 Iraagis süüdistusega, et on andnud ebaseaduslikult Wikileaksile materjale USA armee kohta. Informatsiooni avaldasid Wikileaks ja Wikileaksi partnerid aprillist oktoobrini 2010.

Manning oli vangistatud ilma õigusemõistmiseta (kohtuta) veebruarini 2013. Juulist 2010 kuni aprillini 2011 istus ta isoleerituna, mis põhjustas rahvusvahelise reaktsiooni.

Juulis 2013 mõisteti Manning süüdi 20 süüdistuspunktis, sealhulgas spionaažis. 21. augustil 2013 mõistis USA sõjaväekohus ta 35 aastaks vangi; prokurör oli nõudnud talle vähemalt 60 aastat vangistust. President Obama andis Manningile 17. jaanuaril 2017 armu ning ta vabastati enne tähtaega 17. mail 2017.


VHF-sagedusala

VHF-sagedusala (ingl k Very High Frequency, ülikõrgsagedus) ehk meeterlaineala on raadiosagedusala vahemikus 30 MHz kuni 300 MHz. Nimetus meeterlaineala tuleneb sellest, et lainepikkuste vahemik on 1 meetrist 10 meetrini.

Meeterlainealast kõrgema sagedusega on detsimeeterlaineala (UHF) ja madalama sagedusega dekameeterlaineala (HF, High Frequency, kõrgsagedus), sealhulgas raadioringhäälingu lühilaine ribad.


Aavo Mölder

Aavo Mölder (sündinud 30. märtsil 1944 Vasulas) on eesti põllumajandusjuht ja poliitik.

Ta lõpetas aastal 1959 Tartu 10. 7-klassilise Kooli, aastal 1962 Väimela Põllumajandustehnikumi ja aastal 1963 Tartu 3. Töölisnoorte Keskkooli. Aastal 1968 lõpetas ta zootehnikuna Eesti Põllumajanduse Akadeemia, aastal 1971 kaitses ta tööga "Veiste käitumine suurfarmide tingimustes" põllumajanduskandidaadi väitekirja.

Ta oli aastatel 1971–1976 Tartu näidissovhoosi Vorbuse osakonna juhataja; aastatel 1976–1979 oli ta Eesti Loomakasvatuse ja Veterinaaria Teadusliku Uurimise Instituudi veisekasvatuse osakonnas sektorijuhataja, aastatel 1979–1992 oli ta Laeva katsesovhoosi direktor. 19. veebruarist 1992 22. novembrini 1992 oli ta Eesti Vabariigi põllumajandusminister. Aastast 1993 oli ta Tartu riigimajandi direktor.

Ta oli aastatel 1971–1989 NLKP liige, aastast 1990 oli ta Eesti Maaliidu liige, 14. maist 1998 on ta Eestimaa Rahvaliidu/Eesti Konservatiivse Rahvaerakonna liige. Ta oli Eesti NSV Ülemnõukogu XI koosseisu, Eesti Vabariigi Ülemnõukogu ja VIII Riigikogu (valimisliidu Koonderakond ja Maarahva Ühendus esindajana) liige.

Ta on olnud Erastamisagentuuri nõukogu liige ja Riigi Viljasalve haldusnõukogu liige. Tema hobiks on muusika, eriti akordionimäng.


Euroopa Teaduste Akadeemia

Euroopa Teaduste Akadeemia (inglise keeles European Academy of Sciences, ladina keeles Academia Scientiarum Europaea, lühendatult EURASC) on üks Euroopa teadusakadeemiaid. EURASC on rahvusvaheline mittetulundusorganisatsioon, mille eesmärk on edendada tipptasemel teadust ja tehnoloogiat. Asub Belgias Liège'is. Akadeemia asutati 2003. aastal Belgia kuninga dekreediga.


Walworthi maakond

Walworthi maakond (Walworth County) on maakond USA-s Wisconsini osariigis. Geograafilised koordinaadid on 42°67' N, 88°54' W.

Maakonna halduskeskus on Elkhorn ja suurim linn Whitewater.

Maakonna pindala on 1493 km², millest 55 km² moodustab veepindala.

Elanike arv oli 2010. aasta rahvaloenduse järgi 102 228. Aastal 2000 oli elanike arv 93 759.


Walworthi maakond (Lõuna-Dakota)

Walworthi maakond (Walworth County) on maakond USA-s Lõuna-Dakota osariigis. Geograafilised koordinaadid on 45°43' N, 100°03' W.

Maakonna halduskeskus on Selby.

Maakonna pindala on 1928 km², millest 94 km² moodustab veepindala.

Elanike arv oli 2010. aasta rahvaloenduse järgi 5438. Aastal 2000 oli elanike arv 5974.


Kattega tee

Kattega tee on tee, mille sõidu- või käiguosa pinna moodustab orgaanilise või mineraalse sideainega töödeldud mineraalmaterjali kiht (asfaltbetoonkate, tsementbetoonkate, mustkate jne), kiviparkett või munakivisillutis.


Tyleri maakond

Tyleri maakond (Tyler County) on maakond USA-s Texase osariigis. Geograafilised koordinaadid on 30°77' N, 94°38' W.

Maakonna halduskeskus on Woodville.

Maakonna pindala on 2424 km², millest 34 km² moodustab veepindala.

Elanike arv oli 2010. aasta rahvaloenduse järgi 21 766. 2000. aastal oli seal 20 871 elanikku.


Tyleri maakond (Lääne-Virginia)

Tyleri maakond (Tyler County) on maakond USA-s Lääne-Virginia osariigis. Geograafilised koordinaadid on 39°47' N, 80°88' W.

Maakonna halduskeskus on Middlebourne.

Maakonna pindala on 676 km², millest 8 km² moodustab veepindala.

Elanike arv oli 2010. aasta rahvaloenduse järgi 9208. Aastal 2000 oli elanike arv 9592.


Ehitusmaterjal

Ehitusmaterjal on materjal, mida kasutatakse hoonete vm rajatiste ehitamisel. Levinumad ehitusmaterjalid on puit, kivi, betoon ja tellis. Ehitusmaterjalide valik sõltub suurel määral tehnoloogiast ja on ajaloo jooksul eri kultuurides ja looduskeskkondades palju muutunud, samuti on seda mõjutanud tänapäevane materjaliteadus. Üks võimalik ehitusmaterjalide liigitus on looduslikud (puit, bambus, savi, lehmasõnnik, pilliroog, lumi, liiv) ja tehislikud (betoon, tellis, vineer, plekk, eterniit) materjalid.


Bristoli maakond (Massachusetts)

Bristoli maakond (Bristol County) on maakond USA-s Massachusettsi osariigis. Geograafilised koordinaadid on 41°75' N, 71°09' W.

Maakonna halduskeskus on Taunton ja suurim linn New Bedford.

Maakonna pindala on 1790 km², millest 350 km² moodustab veepindala.

Elanike arv oli 2010. aasta rahvaloenduse järgi 548 285. Aastal 2000 oli elanike arv 534 678.


Nakkushaigused

Nakkushaigused (ladina keeles morbi contagiosi, ainsuses morbus contagiosus) ehk infektsioonhaigused (ladina keeles morbi infectiosi, ainsuses morbus infectiosus) on haigused või haigustunnusteta kandlusseisundid, mille põhjustab organismi sattunud nakkustekitaja ja mille puhul on võimalik levik inimeselt või loomalt inimesele või loomale otseselt või kaudselt.

Nakkushaigusi põhjustavad nakatunult tervele kanduvad tõvestavad ehk patogeensed mikroorganismid (ainuraksed, mikroseened, bakterid, riketsiad) või viirused, laiemas tähenduses on nakkushaigused ka parasitaarhaigused ehk parasitoosid; haigusnähud võivad tuleneda ka mitte vahetult nakkustekitajatest, vaid nende elutegevuse saadustest.

Nakkushaiguste ja nende tõkestamise uurimisega tegeleb epidemioloogia.

Nakkushaiguste arsti nimetatakse infektsionistiks.

Nakkushaiguste leviku tõkestamise põhilised vahendid tänapäeva meditsiinis on hügieen ja vaktsineerimine.

Eestis esineb viimasel ajal vaktsiinidega välditavaid nakkushaigusi harva (nt leetrid, punetised, difteeria, teetanus), tuberkuloositõrje programm on saavutanud kontrolli tuberkuloosi üle. Metsloomade vaktsineerimine marutaudi vastu on vähendanud marutõve ohtu ka inimestel. Samas on endiselt kõrge puukidega levivatesse nakkushaigustesse (puukentsefaliiti ja puukborrelioosi) haigestunute arv. Suur probleem on ka HIV-nakkuse levik.

Nakkushaiguste valdkonda reguleerib Eestis nakkushaiguste ennetamise ja tõrje seadus. Nakkushaiguste seiret ning järelevalvet korraldab Eestis terviseamet.


Norfolki maakond

Norfolki maakond (Norfolk County) on maakond USA-s Massachusettsi osariigis. Maakonna halduskeskus on Dedham ja suurim linn Quincy.

Maakonna pindala on 1150 km², millest 120 km² moodustab veepindala.

Elanike arv oli 2020. aasta rahvaloenduse järgi 725 981. Aastal 2010 oli elanikke 670 850 ja 2000. aastal 650 308.

Norfolki maakonnas on sündinud neli USA presidenti (John Adams, John Quincy Adams, John F. Kennedy ja George H.W. Bush).

Sissetulekult leibkonna kohta oli Norfolki maakond USA-s 2019. aastal 24. kohal ($107 361) ja osariigis esikohal.


Barry maakond

Barry maakond (Barry County) on maakond USA-s Michigani osariigis. Geograafilised koordinaadid on 42°60' N, 85°31' W.

Maakonna halduskeskus on Hastings.

Maakonna pindala on 1494 km², millest 54 km² moodustab veepindala.

Elanike arv oli 2010. aasta rahvaloenduse järgi 59 173. Aastal 2000 oli elanike arv 56 755.


Barry maakond (Missouri)

Barry maakond (Barry County) on maakond USA-s Missouri osariigi edelaosas. Geograafilised koordinaadid on 36°71' N, 93°83' W.

Maakonna halduskeskus on Cassville ja suurim linn Monett.

Maakonna pindala on 2048 km², millest 31 km² moodustab veepindala.

Elanike arv oli 2010. aasta rahvaloenduse järgi 35 597. Aastal 2000 oli elanikke 34 010.


Atsidotroofne järv

Atsidotroofne järv on väga happelise veega mineraalmaajärv, mis toitub metsa- või sooaladelt tulevast veest.

Atsidotroofsete järvede biomass on väga väike, nende kaldavett asustavad soopihla-soovõha-tarnade kooslused ning turbasamblad. Sellised järved on näiteks Partsi Mustjärv, Koolma järv, Partsi Neitsijärv, Viroste järv, Pikamäe, jt. Põlvamaal. Need järved on unikaalsed kogu maailmas ning väärivad tõhusat kaitset.


Otsego maakond

Otsego maakond (Otsego County) on maakond USA-s New Yorgi osariigis.

Maakonna halduskeskus on Cooperstown ja suurim linn Oneonta.

Maakonna pindala on 2629 km², millest 31 km² moodustab veepindala.

Elanike arv oli 2010. aasta rahvaloenduse järgi 61 676. Aastal 2000 oli elanike arv 62 259.


Otsego maakond (Michigan)

Otsego maakond (Otsego County) on maakond USA-s Michigani osariigis. Geograafilised koordinaadid on 45°02' N, 84°61' W.

Maakonna halduskeskus on Gaylord.

Maakonna pindala on 1362 km², millest 30 km² moodustab veepindala.

Elanike arv oli 2010. aasta rahvaloenduse järgi 24 164. Aastal 2000 oli elanike arv 23 301.


Renville'i maakond

Renville'i maakond (Renville County) on maakond USA-s Minnesota osariigis. Geograafilised koordinaadid on 44°72' N, 94°96' W.

Maakonna halduskeskus ja suurim linn on Oneonta.

Maakonna pindala on 2557 km², millest 11 km² moodustab veepindala.

Elanike arv oli 2010. aasta rahvaloenduse järgi 15 730. Aastal 2000 oli elanike arv 17 154.


Renville'i maakond (Põhja-Dakota)

Renville'i maakond (Renville County) on maakond USA-s Põhja-Dakota osariigis. Geograafilised koordinaadid on 48°71' N, 101°66' W.

Maakonna halduskeskus ja suurim linn on Mohall.

Maakonna pindala on 2310 km², millest 44 km² moodustab veepindala.

Elanike arv oli 2010. aasta rahvaloenduse järgi 2470. Aastal 2000 oli elanike arv 2610.


Willsi faktor

Willsi faktor ehk antianeemiline faktor on eeldatavasti toiduainetes nagu presspärm (ingl k autolyzed yeast extract marmite) ja toores maksaekstraktis looduslikult leiduv toitumisfaktor, mida on organismidel vaja, et punaseid vereliblesid ehk erütrotsüüte komplekteerida.

Faktori avastas inglise arst Lucy Wills 1930. aastatel India Meditsiiniteenistuses Bombays töötades.

Janet Watson ja William B. Castle nimetasid uue faktori Willsi faktoriks (ingl k Wills' factor).